نووسه‌ره گه‌وره‌كان چۆن دەنووسن؟\nله‌م رۆژانه‌دا له ناوه‌ندی كه‌لتووریی تاراندا كتێبی «بام تا شام نویسندگان چگونه میگژرد؟- رۆژ تا ئێواره‌ی نووسه‌ران چۆن ده‌گوزه‌رێ؟» ده‌ستا و ده‌ستی پێده‌كرێ و ده‌خوێنرێته‌وه، ئه‌م كتێبه كه سێ كه‌س به سێ ناونیشانی جیا ته‌رجه‌مه‌یان كردووه، سه‌باره‌ت به خوو و نه‌ریتی ( 162) مرۆڤی به‌ناوبانگه كه له ماوه‌ی چوارسه‌د ساڵی رابردوودا كلتووری خۆرئاوایان پێكهێناوه. له فه‌یله‌سووف و داهێنه‌ر و فیزیازانه‌وه بگره هه‌تا وێنه‌كێش و مۆسیقار و ئه‌ندازیار و ده‌روونناس و ده‌رهێنه‌ر، و بێگومان رۆماننووس و چیرۆكنووسیش.\nله‌ناو ئه‌و مرۆڤه گه‌ورانه‌دا، ژیانی رۆژانه‌ی ئه‌دیبه‌كان به‌لای منه‌وه گرنگتربوو، چونكه چیرۆكنووسین گرنگترین خولیای منه. بۆیه كاتم ته‌رخانكرد و خوو و نه‌ریت یان شێوازی كاركردنی ئه‌وانم جیاكرده‌وه و لێكۆڵینه‌وه‌یه‌كی ئاسانم كرد. پێم خراپ نه‌بوو ئه‌نجامه‌كه‌ی بخه‌مه به‌رده‌ستی ئێوه‌ش كه له چه‌ند روویه‌كه‌وه به‌لامه‌وه سه‌رنجڕاكێش بوو.\n*بایه‌خی رۆماننووسان و چیرۆكنووسان\n(73) كه‌س له‌م مرۆڤه مه‌زنانه به دیاریكراوی رۆماننووسن. واته نزیكه‌ی (45%). لێره‌دا باسی ئه‌و شاعیر و شانۆنامه‌نووسانه‌م نه‌كردووه كه رۆمانیان نه‌نووسیوه. هه‌ڵبه‌ته ئه‌گه‌ر وه‌كو سارته‌ر فه‌یله‌سووف بووبن و له رۆمانیشدا به‌ناوبانگ بووبن، ناویانم خستۆته لیسته‌كه‌مه‌وه. سارته‌ر ته‌نانه‌ت خه‌ڵاتی نۆبڵیشی درایه، به‌ڵام ره‌تیكرده‌وه. ژماره‌ی زۆری رۆماننووسان له‌م كتێبه‌دا بایه‌خ و ناوبانگیان له‌ناو ناوداران و ئه‌ندازیارانی كلتووری خۆرئاوادا نیشان ده‌دات. هه‌ڵبه‌ته له روویه‌كی دیكه‌وه ده‌توانرێت بگوترێت له‌به‌رئه‌وه‌ی ئه‌م كتێبه سه‌باره‌ت به شێوازی كاركردنی مرۆڤه مه‌زنه‌كانه، بوونی ژماره‌یه‌كی زۆری رۆماننووس تیایدا، نیشانه‌ی ئه‌و خاڵه گرنگه‌یه كه وه‌ك بڵێی له‌ناو هه‌موو ناوداراندا، نه‌ریتی كاركردنی رۆماننووسان گرنگییه‌كی زیاتری هه‌یه.\n*سیستم له نووسیندا\nله‌ناو ئه‌و (73) كه‌سه‌دا، جۆره‌ها مرۆڤ هه‌یه به جۆره‌ها خوو و خده‌وه، كه له درێژه‌ی ئه‌م بابه‌ته‌دا ئاماژه‌یان بۆ ده‌كه‌ین. به‌ڵام ته‌قریبه‌ن زۆرینه‌یان یه‌ك خاسیه‌تیان هه‌یه: ئه‌ویش سیستمی رۆژانه‌ی كاركردنه. له‌م باره‌یه‌وه هه‌ندێ قسه‌ی سه‌رنجڕاكێشیان ده‌هێنمه‌وه. لیۆن تۆڵستۆی: «ده‌بێ هه‌موو رۆژێك بنووسم و هیچ رۆژێك له كیسی خۆم نه‌ده‌م. ئه‌مه زیاتر له‌وه‌ی بۆ سه‌ركه‌وتن له نووسیندا پێویست بێت، یارمه‌تیم ده‌دات بۆ ئه‌وه‌ی جڵه‌وی كاری رۆژانه‌م له ده‌ست ده‌رنه‌چێت.» گۆستاڤ فلۆبیر: «له ژیاندا وه‌كو بۆرجوازێك رێك و پێك و به ته‌رتیب به بۆ ئه‌وه‌ی بتوانی له كاره‌كه‌تدا ره‌سه‌ن و بێ ره‌حم بیت.». هێنری میله‌ر: «بۆ پاراستنی ساته راسته‌قینه‌كانی روانینی هونه‌ریی، ده‌بێت زۆر به دیسپلین بیت و دیسپلین به ژیان ببه‌خشیت.» هاروكی موراكامی: «به‌بێ هیچ گۆڕانكارییه‌ك پابه‌ندم به به‌رنامه‌ی رۆژانه‌مه‌وه كه بریتییه له ( له خه‌و هه‌ڵسان سه‌عات چواری به‌یانی/پێنج شه‌ش سه‌عات نووسین به به‌رده‌وامیی/ وه‌رزش/ خوێندنه‌وه/گوێگرتن له مۆسیقا/چوونه ناو جێگه‌ی خه‌وتن سه‌عات نۆی شه‌و). ئه‌وه‌ی گرنگه دووباره‌كردنه‌وه‌ی ئه‌م كاره‌یه، جۆره هیپنۆتیزمێكه. خۆم هیپنۆتیزم ده‌كه‌م بۆ ئه‌وه‌ی قووڵیی زیهنم زیاد بكه‌م.» چه‌ك كلۆز: «ئامێره‌كان چاوه‌ڕێی ئیلهامن، به‌ڵام ئێمه ده‌چینه سه‌ركار و ده‌ستبه‌كارده‌بین.»\nبه وردبوونه‌وه‌ی زیاتر له ژیانی ئه‌و مه‌زنانه‌ی له‌م كتێبه‌دا ناویان هاتووه، هه‌ستم به‌وه كرد نووسه‌ران دیسپلینێكی زیاتریان هه‌یه له‌وانی تر. له‌وانه‌یه ئه‌مه‌ش ئاسایی بێت. چونكه ته‌قریبه‌ن ناتوانی به‌لای كه‌مه‌وه به‌بێ ئه‌وه‌ی رۆژی سێ سه‌عات به رێك وپێكی و به‌رده‌وامی بنووسی، به‌رهه‌مێكی وا بخوڵقێنی كه شایانی باس بێـت. مایه‌ی سه‌رنجه چارلس دیكنز ئه‌وه‌نده ملكه‌چی به‌رنامه‌كه‌ی خۆی بوو، ئه‌گه‌ر هیچیشی نه‌بووایه بۆ نووسین، له هه‌مان كاتی هه‌میشه‌ییدا له‌سه‌ر مێزه‌كه‌ی داده‌نیشت و خه‌تی به كاغه‌زه‌كاندا ده‌هێنا.\nوێڕای ئه‌مه‌ش ناوداران هه‌میشه سه‌رساممان ده‌كه‌ن، بۆ خۆم پێم وا بوو مه‌حاڵه به‌بێ سیستمێكی دیاریكرا و بتوانی بنووسیت، به‌ڵام پێنج كه‌س له‌م (73) كه‌سه نزیكه‌ی (7%) به‌شێوه‌یه‌كی سیستماتیك نه‌یانده‌نووسی و هه‌ركاتێ ئیلهامیان بۆ بهاتایه ده‌یاننووسی. وه‌كو «ئان بیتی» یان «جۆرج سیمنۆن». بێگومان سیمنۆن له‌م هه‌ڵمه‌تی ئیلهامه‌دا، ئه‌وه‌نده‌ی نووسیوه، كه تۆڵه‌ی رۆژانی بێكاریشی كردۆته‌وه، سیمنۆن جاریوا بووه هه‌موو رۆژێ (هه‌شتا لاپه‌ڕه)ی نووسیوه (نزیكه‌ی بیست هه‌زار وشه) كه به‌ڕاستی باوه‌ڕپێكردنی قورسه. به‌ڵام ئه‌گه‌ر بزانین ئه‌م پیاوه سه‌یره (450) رۆمانی نووسیوه، ئیتر بواری سه‌رسوڕمانمان نییه.\n*رۆژ یان شه‌و، ئایا مه‌سه‌له‌كه ئه‌وه‌یه؟\nفیلم و رۆمان و شانۆگه‌رییه‌كان پڕن له‌و دیمه‌نانه‌ی كه نووسه‌ران له نیوه‌شه‌ودا، له‌به‌ر رووناكی مۆم نیشان ده‌ده‌ن. یان به‌ره‌به‌یان كه نووسه‌ر پاش شه‌وێك نووسینی زۆر، قه‌ڵه‌مه‌كه‌ی داده‌نێ. له راستیدا، له‌گه‌ڵ ئه‌وه‌دا كه خۆم له‌وانه‌ی به‌شی دووه‌مم و ئاسایی سه‌عات پێنج بۆ هه‌شتی به‌یانی باشترین كاتی نووسینمه، باوه‌ڕم وابوو نووسه‌ران زیاتر شه‌و ده‌نووسن. به‌ڵام كه ئامارم وه‌رگرت، به‌ڕاستی سه‌رسام بووم. له‌و (73) رۆماننووسه گه‌وره‌یه ته‌نیا و ته‌نیا (12) كه‌سیان (16%) شه‌و ده‌یاننووسی. باقیه‌كه‌یان به‌یانییان ده‌یاننووسی، راستت ده‌وێت، به‌ره‌به‌یان نووسین زۆر به‌لایانه‌وه ته‌واو باو بووه، واته سه‌عات چوار، پێنج، شه‌ش له خه‌و هه‌ڵسان و ده‌ستكردن به نووسین. بێچه‌ند و چوون ده‌توانم پێتان بڵێم له‌و (61) كه‌سه‌ی به‌یانییان ده‌یاننووسی، ته‌قریبه‌ن هیچیان دره‌نگتر له سه‌عات هه‌شت له خه‌و هه‌ڵنه‌ساون. ئه‌وه‌ی مایه‌ی سه‌رنجه له گه‌شت و گه‌ڕانمدا سه‌باره‌ت به فاكته‌ره‌كانی داهێنان، لێكۆڵینه‌وه‌یه‌كی دوور و درێژی دكتۆر «تراڤیس برادبه‌ری»م هاته‌ڕێ كه شه‌ش سیفه‌تی مرۆڤی داهێنه‌ری ژماردووه و یه‌كه‌میان به‌ره‌به‌یان له خه‌و هه‌ڵسانه.\nهه‌ڵبه‌ته ده‌بێ ئاگاشت له‌وه بێت لێكۆڵینه‌وه‌ی تر سه‌باره‌ت به زۆرترین توانای به‌رهه‌می مێشك ئه‌وه‌ی نیشانداوه كه نه‌ریتی كاری سیستماتیك، بایه‌خێكی زۆرتری هه‌یه له‌و سه‌عاته كه تیایدا ده‌ستبه‌كارده‌كه‌یت. هه‌ربۆیه پێویست ناكات زۆر گوێ به‌وه بده‌یت چ كاتێ ده‌نووسیت. گرنگ ئه‌وه‌یه له هه‌مان سه‌عاتی دیاریكراودا ده‌ستبه‌كار بیت. بۆ نموونه هه‌ردوو خانمی رۆماننووس ئه‌لیس مۆنرۆ و تۆنی مۆریسۆن، كه هه‌ردووكیان خه‌ڵاتی نۆبڵیان وه‌رگرتووه. له سه‌ره‌تای نووسینیاندا به‌هۆی به‌خێوكردنی مناڵه‌وه ناچاربوون پاش نیوه‌ڕوان یان شه‌و بنووسن، به‌ڵام كاتێ مناڵه‌كانیان گه‌وره بوون نه‌ریتی نووسینی خۆیان خسته به‌یانییان. هه‌ڵبه‌ته له هه‌ردوو قۆناغه‌كه‌دا به‌رهه‌می پله یه‌كیان داهێناوه.\nله راستیدا هه‌میشه گومانم هه‌بوو به ئالووده‌بوون به ماده‌ی بێهۆشكه‌ر یان سه‌رخۆشكه‌ر ناتوانی ببیته نووسه‌ر یان كه‌سێكی كاریگه‌ر. چونكه ته‌قریبه‌ن له زه‌مانی لاویمه‌وه زۆر زۆر كه‌سی به‌توانای ئالووده‌م دیبوو كه نه‌یانتوانیبوو به‌رده‌وامیی به‌كاره‌كه‌یان بده‌ن و نابووت ببوون. له‌لایه‌كی دیكه‌وه زۆر له گه‌نجه‌كان پێیان وایه به‌بێ ماده‌ی هۆشبه‌ر ناتوانی ببیته داهێنه‌ر یان به قسه‌ی خۆیان ببیته بێوێنه. خوێندنه‌وه‌ی ژیانی ناوداره‌كانی ئه‌م كتێبه ئه‌وه نیشانده‌دات، نه بۆچوونه‌كه‌ی من ته‌واو راسته نه هی ئه‌و گه‌نجه گه‌شبینانه.\nخۆشبه‌ختانه ژماره‌ی ئالووده‌بووان له‌ناو رۆماننووساندا زۆر كه‌متره له ژماره‌ی باقی ناوداران، له‌ناو ئه‌و (73)كه‌سه‌دا ته‌نیا ئاماژه بۆ (6)كه‌س كراوه كه ئالووده‌ی ماده‌ی بیهۆشكه‌ر یان مه‌شروب بوون.\nدكتۆر برادبه‌ری وه‌رزشی رۆژانه به دووه‌م فاكته‌ری داهێنان له قه‌ڵه‌م ده‌دات. له راستیدا گومانم ده‌كرد كه بلیمه‌ته‌كانی ئه‌ده‌ب و هونه‌ر و كه‌لتوور به‌گشتی ئه‌هلی وه‌رزش نه‌بن. به‌ڵام به‌لامه‌وه سه‌یر بوو كه نزیكه‌ی (40%) ئه‌و مرۆڤه مه‌زنانه‌ی له‌م كتێبه‌دا ناویان هاتووه، ئه‌هلی چالاكی وه‌رزشی رۆژانه بوون. هه‌ڵبه‌ته له‌م بواره‌دا، رۆماننووسان وه‌زعیان خراپتره. له‌ناو ئه‌و (73)كه‌سه‌دا كه ژیاننامه‌یان نووسراوه. ته‌نیا (17) كه‌سیان واته (23%) به راشكاوی گوتراوه ئه‌هلی وه‌رزش بوون. بۆ نموونه ڤیكتۆر هۆگۆ به‌لای كه‌مه‌وه رۆژی دوو سه‌عات و چارلس دیكنز سێ سه‌عات به‌رده‌وام به پێ رۆیشتوون. به‌ڵام سه‌یرترین حاڵه‌تی وه‌رزشكردن له‌ناو نووسه‌راندا هی كه‌سێكه كه ره‌نگه ئێوه‌ش به بیستنی ناوه‌كه‌ی له‌گه‌ڵ مندا سه‌رسام بن، ئه‌ویش فرانز كافكایه. به‌ڵێ ئه‌م داهێنه‌ره گه‌وره‌یه‌ی ئه‌ده‌بی مۆدێرن، هه‌موو به‌یانییه‌ك، ده ده‌قه به رووتی له‌به‌ر ئاوێنه وه‌رزشی ده‌كرد، پاشان جلی له‌به‌رده‌كرد و یه‌ك سه‌عات به پێ ده‌ڕۆیشت. به‌وه‌شه‌وه نه‌ده‌وه‌ستا و هه‌میشه، پاش نووسین و پێش خه‌وتن، دیسان به‌لای كه‌مه‌وه ده ده‌قه وه‌رزشی ده‌كرد.\nهه‌روه‌كو گوترا، نزیكه‌ی (93%) رۆماننووسه گه‌وره‌كان، ته‌قریبه‌ن هه‌موو رۆژێ ده‌یاننووسی، به‌ڵام سه‌باره‌ت به راده‌ی ئه‌و سه‌عاتانه‌ی ده‌یاننووسی ناتوانرێ ئامارێكی ورد بخرێته‌ڕوو. چونكه به‌ڕاستی هه‌مه‌جۆره ره‌فتاریان ده‌كرد. له‌ناو ئه‌واندا نووسه‌ری وه‌كو «گیرترود ستاین» هه‌یه كه رۆژی نیو سه‌عات ده‌ینووسی و هه‌ندێكی وه‌كو «جۆیس كارۆل ئۆتس»هه‌یه كه (زیاتر له 50 رۆمان و 36 كۆمه‌ڵه‌چیرۆك و ژماره‌یه‌كی زۆر كۆمه‌ڵه شیعر و شانۆگه‌ری و نامه و وتار)ی نووسیوه، هه‌موو رۆژێ له هه‌شتی به‌یانییه‌وه هه‌تا یه‌كی پاشنیوه‌ڕۆ پاشان له چواری عه‌سره‌وه بۆ حه‌وتی ئێواره و هه‌ندێ رۆژیش یه‌ك دوو سه‌عات دوای نانخواردنی ئێواره‌ش ده‌نووسێت. هه‌ڵبه‌ته نووسه‌رانی وه‌كو «ستیفن كینگ» و «گراهام گرین»یش هه‌ن كه زیاتر حسابیان بۆ قه‌باره‌ی نووسینی رۆژانه‌یان كردووه تا سه‌عاته‌كانی نووسین. كینگ رۆژی دوو هه‌زار وشه و گرین رۆژی پێنج سه‌د وشه‌ی ده‌نووسی، دواتر له‌سه‌ر مێزه‌كه‌یان هه‌ڵده‌سان. كینگ هێشتا له‌سه‌ر ئه‌م خووه به‌رده‌وامه.\n*حاڵه‌تی سه‌یر و سه‌مه‌ره\nئێستا ئیتر كه به ژماره كه‌م و زۆر خوو و نه‌ریتی رۆژانه‌ی رۆماننووسانمان بینی، خراپ نییه به هه‌ندێ خووی سه‌یر و سه‌مه‌ره‌شیان ئاشنا بین.\n*»تۆماس وۆڵف» و «ئه‌رنێست هه‌مه‌نگوای» به‌پێوه ده‌یاننووسی. وۆڵف كه باڵای نزیكه‌ی دوو مه‌تر بووه، وه‌ره‌قه‌كانی له سه‌ر سه‌لاجه داده‌نا و ده‌یننووسی، هه‌مه‌نگوایش له‌سه‌ر ره‌فه‌ی سه‌ره‌وه‌ی كتێبخانه‌كه‌ی ده‌ینووسی.\n*»ئه‌نتۆنی ترۆلۆپ» كه له ماوه‌ی سی ساڵدا (47) به‌رهه‌می چیرۆك و رۆمان و (16) كتێبی له بواری دیكه‌دا نووسیوه. پاره‌ی داوه به خزمه‌تكاره‌كه‌ی بۆئه‌وه‌ی هه‌موو رۆژێك سه‌عات پێنج و نیوی به‌یانی به زۆر خه‌به‌ری بكاته‌وه. هه‌موو رۆژێك هه‌تا هه‌شت و نیوی به‌یانی نووسیویه‌تی. حاڵه‌تی وا هه‌بووه بۆ نموونه سه‌عات حه‌وت رۆمانه‌كه‌ی ته‌واو كردووه. یه‌كسه‌ر كاغه‌زی دیكه‌ی هێناوه و ده‌ستیكردووه به نووسینی رۆمانێكی تازه و هه‌تا هه‌شت و نیو لێی نووسیوه.\n*جه‌یمس جۆیس حه‌وت ساڵ به‌رده‌وام خه‌ریكی نووسینی ئۆلیس بوو. به‌پێی حساب و كیتابی خۆی، ئه‌م شاكاره (20 هه‌زار سه‌عات)ی پێچووه، له ماوه‌ی ئه‌م رۆمانه‌دا هه‌شت جار نه‌خۆش كه‌وتووه و (19)جاریش ئه‌دره‌سی خۆی گۆڕیوه (له نه‌مساوه بگره بۆ سویسرا و ئیتالیا و فه‌ره‌نسا.)\n*»ئاگاسا كریستی» ته‌نانه‌ت دوای بڵاوكردنه‌وه‌ی (10) رۆمانی سه‌ركه‌وتوو، خۆی به نووسه‌رێكی شایسته نه‌ده‌زانی و له كاتی فۆرم پڕكردنه‌وه‌دا بۆ پیشه‌كه‌ی ده‌ینووسی: ژنی ماڵه‌وه.\n*جۆن چیڤه‌ر هه‌موو رۆژێك هاوكات له‌گه‌ڵ باقی كارمه‌ندانی ئه‌و ته‌لاره‌دا كه تیا ده‌ژیا، حه‌مامی ده‌كرد و نانی به‌یانی ده‌خوارد و چاكه‌ت و پانتۆڵی له‌به‌رده‌كرد و ده‌چووه ناو ئه‌سانسۆره‌وه به‌ڵام له ئه‌پارتمانه‌كه نه‌ده‌چووه ده‌ره‌وه. ده‌چووه گه‌نجینه‌یه‌كه‌وه و جله‌كانی داده‌كه‌ند و به جلوبه‌رگی ژێره‌وه هه‌تا نیوه‌رۆ ده‌ینووسی. پاشان خۆی ده‌گۆڕی و بۆ نانی نیوه‌ڕۆ ده‌هاته‌وه بۆ ته‌لاره‌كه‌ی خۆی.\n*له كۆتاییدا سه‌رنجێكی كورتی به‌رنامه‌ی رۆژانه‌ی به‌لزاك ده‌ده‌ین. ئه‌و كابرا سه‌یره‌ی له ماوه‌ی (32) ساڵی نووسیندا (90) رۆمان و (20) كتێبی له بواری دیكه‌دا نووسی: «سه‌عات شه‌شی ئێواره: خواردنێكی سووكی ده‌خوارد و دواتر ده‌خه‌وت/ سه‌عات یه‌كی دوای نیوه‌شه‌و هه‌ڵده‌سا/ حه‌وت سه‌عات ده‌ینووسی/ له سه‌عات هه‌شته‌وه هه‌تا نۆ ونیو ده‌خه‌وته‌وه/ له سه‌عات نۆ و نیوه‌وه هه‌تا چواری عه‌سر دیسان ده‌ینووسی/ دواتر پیاسه‌ی ده‌كرد/ ئینجا خۆی ده‌شۆد و هاوڕێكانی ده‌بینی هه‌تا سه‌عات شه‌ش/ پاشان خواردنێكی سووكی ده‌خوارد و ده‌خه‌وته‌وه…»\nبەیادی "بە قوربان"ە کانت... یادت دەکەم..!\nئیمزاكەی رێكخەری گۆڕان بە نمونە\nلە پێناو منداڵدا\nئه‌نجامی راپرسیه‌كه‌ی سه‌نته‌ری میترۆ له پارێزگای دهۆك\nمیترۆ به‌شداری له سیمناری یەکێتی نێودەوڵەتی ژنان كرد


زه‌به‌نگ به‌هادین: له دواى راپه‌رین چیتان لێكردین؟ | wtarikurd\nنوسینی : زەبەنگ بەهادین | 05.03.2017 9:38 PM | بەشی: فرە بابەت | بێ کۆمێنتە\nله 5 ئازارى ساڵى 1991 چه‌خماخه‌ى راپه‌رین سه‌رى هه‌ڵدا, میلله‌تى كورد زۆر ده‌مێك بوو چاوه‌رێى سه‌ربه‌ستى و ئازادى بوو چاوه‌رێ بوو رۆژێك بێت له ده‌ست سته‌م و زوڵم و ئه‌نفال و شه‌رانگێزى حیزبى به‌عس رزگارى بێت, بۆیه ئیتر له دواى ئه‌و رۆژه‌وه رۆڵه‌كانى كورد هه‌مووى گرى ئازادى هه‌ڵكرد و به گه‌وره‌و بچوك ژن و پیاو كه‌وتنه سه‌ر شه‌قامه‌كان و ده‌ستیان كرد به راوه‌دونان و گرتنى به‌عسى و جه‌لاده‌كان تۆپاندنیان, سه‌ره‌نجام كورد توانى ببێت به خاوه‌نى دەسەڵاتێکی فراوان و بوونى خۆى. 26 ساڵ له‌مه‌و پێش كوردوستان ئازاد بوو, له پاش ئه‌وه حیزبه‌كان هه‌ڵبژاردنیان كرد بۆ دروستكردنى په‌رله‌مان و حكومه‌تى هه‌رێمى كوردوستانیان پێكهێنا.\nئێستا له دواى تێپه‌ر بوونى 26 ساڵ به‌سه‌ر ئه‌و به‌رواره‌دا ئه‌و حیزبانه‌ى كه كاتى خۆى له شاخ بانگى ئازادى یان ئه‌داو داواى دیموكراسى و مافى مرۆفیان ئه‌كرد و بانگه‌وازى دروست بوونى ده‌وڵه‌تیان ده‌كرد بۆ كوردوستان, بزانه دواى یه‌ك چاره‌كه سه‌ده چییان لێكردین.\nسه‌ره‌تا نیوه‌ى نیشتیمان ئاودیو كرا به‌مه ده‌ستمان پێكرد, له دواى ئه‌وه‌ش به‌رده‌وام به دروشمى باق و بریق ئه‌مرۆتان پێداینه ده‌س سبه‌ینێ له قه‌یرانێك رزگارمان نابێت یه‌كێكى دیمان بۆ دروست ده‌كه‌ن , له نه‌هامه‌تى یه‌كه‌وه ئه‌مانخه‌نه نه‌هامه‌تى یه‌كى تر.\nترستان چاند له ناو ده‌رونى خه‌ڵكدا. ناو به ناو كه‌سێك تیرۆر ئه‌كرێ بۆ ئه‌وه‌ى ترس دروست بكه‌ن له ناخى هه‌موواندا, تاكتان بێهیوا كرد له‌وه‌ى كه بتوانێت سیستمى سیاسى بگۆرێت , واتان له تاك كردووه هه‌ست به تاوانبارى بكات له دروستكردنى ئه‌م دۆخه وه‌ك ئه‌وه‌ى كه هه‌میشه بڵێین دروست بوونى ئه‌م دۆخه خه‌تاى خۆمانه, بڵێین خۆمان ئه‌مانه‌مان هێنایه سه‌ر كورسى ده‌سه‌ڵات وه خۆمان شایه‌نى ئه‌م ده‌سه‌ڵاته‌یه‌ن, ئه‌ى ئه‌وه نى یه هه‌موو جارێك كه هه‌ڵبژادن ده‌كرێت هه‌موو ئه‌م نه‌هامه‌تیانه‌مان بیر ئه‌چێته‌وه‌و ئه‌چینه‌وه سه‌ر سندوقه‌كانى ده‌نگدان و هه‌ڵتان ئه‌بژێرینه‌وه و وه‌ك ئه‌وه‌ى با به لامان نه‌هاتبێ.\nهه‌موو تاكه‌كانى كۆمه‌ڵگاكه‌تان لێك جیاكرده‌وه به درۆ و فیشاڵه‌كانتان, به‌شێ ئه‌م لا به‌شێ ئه‌ولا, له هه‌رێمیكدا سنورتان دروست كرد و كردتان به دوو له‌ته‌وه, نه‌ك سنوور بۆ هه‌رێم دروست بكه‌ن, هێنده‌تان مه‌زهه‌ب و دین دروستكرد له‌سه‌رده‌مى قوره‌یشیشدا ئه‌وه‌نده نه‌بووه, رۆڵه‌كانى گه‌لتان كرد به دوژمنى یه‌ك هێنده رق و كینه‌تان له‌ناو میلله‌ته‌كه‌دا بڵاو كرده‌وه, ته‌نانه‌ت به ناوچه‌ش لێكتان جیا كردینه‌و واتان كرد كه دیموگرافیایى ناوچه‌كان بیرى جیا له یه‌ك وه‌ربگرن و ببنه دوژمنى یه‌ك, واتان له میلله‌ت كرد له‌سه‌ر دروست بوونى ده‌وڵاته‌كه‌ش یه‌ك نه‌گرن, ئه‌ى ئیتر پێم ناڵێن چۆن به ئێمه ده‌ڵێن ئه‌بێت ئێمه یه‌كگرتو بین له ئاست دوژمندا.\nهێنده‌تان خه‌بات پێ فرۆشتینه هه‌ر تاكێ پێلاو كه درانتان له به‌رامبه‌ردا ده‌یه‌ها بیره نه‌وتان برد, هه‌ر كراسێ درانتان چه‌نده‌ها دۆنم زه‌ویتان هه‌ڵگرت بۆ خۆتان, ئێستاش له دواى بیست و شه‌ش ساڵ حوكمرانى, كوردوستانێكى بێ په‌رله‌مان, سه‌رۆكێك كه هه‌ر لایه‌و به ناوێك ناوى ده‌نێـت, میلله‌تێكى برسى و سه‌رلێشێوێنراون, سه‌ره‌راى ئه‌مه تازه شه‌رى براكوژیمان بۆ دروست ده‌كه‌نه‌وه, ئه‌تانه‌وێت ده‌وڵه‌تێك دروست بكه‌ن كه خۆتان میلله‌ته‌كه‌یتان پارچه پارچه كردووه, ئه‌ى ئه‌و مرۆڤانه‌ى شه‌هید بوون له پێناوى ئه‌م خاكه‌دا چییان پێده‌ڵێن, ده‌ڵێن به‌راستى دڵته‌نگین كه كوردوستان ئاوى لێهاتووه , هیوادارم دڵته‌نگ نه‌بن.\nتێناگه‌م ئه‌مه نه‌گبه‌تى كورده یان چى؟ كۆمه‌ڵێك حیزب له م ووڵاته‌ن, یه‌كیان خۆ فرۆش, یه‌كیان دزوو درۆزن , یه‌كیان دوو روو, یه‌كیان خائین و پیاو كوژ, یه‌كیان ترسنۆك و جه‌بان, یه‌كیان ماستاوچى و لوگى, یه‌كیان بێده‌سه‌ڵات و فشه‌كه‌ر, هه‌ر هه‌مووشیان پاره په‌رست و ده‌سه‌ڵات په‌رستن. ئیتر پێم ناڵێن چۆن ئه‌بین به ده‌وڵه‌ت, به‌راستى كورد سه‌لماندى بۆ هه‌موو جیهان كه پێویستى به دوژمن نى یه و خۆیان ئاماده‌ن له‌ناو خۆیاندا یه‌كتر له ناو به‌رن.


ئەبوبەکر هەڵەدنی: لایەنگری فرەژنیم و لەبەر سەرقاڵی ژنی دووەم ناهێنم \n06:21 - 09/07/2019 1950 جار خوێندراوەتەوە\nئەبوبەکر هەڵەدنی پەرلەمانتار و کەسایەتی دیاری ئیسلامی، هەندێک نهێنی و وردەکاری ژیانی خۆی بۆ زەمەن ئاشکرا دەکات و بێپەردە وەڵامی ئەو پرسانە دەداتەوە کە تایبەتن بە ژیانی کەسێتی خۆیەوە. ناوبراو بۆ خوێنەرانی ئاشکرا دەکات هاندەری چ هەڵبژاردەیەکە و بە چ نووسەرێک سەرسامە، هاوکات نایشارێتەوە کە لایەنگری فرەژنییە و باس لەو گللەییانە دەکات کە ژنەکەی لێی دەکات.\n* قۆناغی گەنجێتیت چۆن گوزەرا و چ حەز و ئارەزوویەکت هەبوو نەهاتە دی؟\n- قۆناغی گەنجێتیم وەک هەر گەنجێکی تری سەردەمی داپڵۆسینی بەعسی عەفلەقی، بە خەم و ئازار بەڕێکردووە. هەرگیز چێژم لە قۆناغی منداڵیی‌و گەنجێتی نەبینیوە کە بەردەوام لەژێر تۆپ و تەیارە‌و کیمیایی دەمانناڵاند و لە ( کونە تەیارە) خۆمان دەشاردەوە. لەبەرئەوەی باوکم پێشمەرگە بوو دوازدە ساڵی خوێندنی سەرەتایی و ناوەندی و ئامادەییم لە نۆ قوتابخانە خوێندووە بۆ ئەوەی ئاشکرا نەببین، دوای راپەڕینیش ناسۆرەکان لەسەردەمی دەسەڵاتی کوردی بەردەوام بووە. شەش ساڵ دوای دەرچوونم لە زانکۆ نەیاندەهێشت دابمەزرێم، چونکە پارتی‌و یەکێتی، بەعسئاسا داوای تەزکییەی حزبییان دەکرد، رووداوی ئەنفال و شەهیدبوونی مامەڕیشە، دوو رووداوی سەردەمی گەنجێتین و هەرگیز بیرم ناچنەوە، بەڵام هەر ئەو سەردەمە خۆشتربوو، چونکە پاکیی راستگۆیی و وەفا و سادەیی و بیروباوەڕ هەبوو.\n* دەڵێن لەناو کەسایەتییە ئیسلامییەکاندا تۆ کراوەترینیانیت؟\n- ئیسلام ئایینێکی کراوەیە، ئەوە ئێمەین بچووکین و درکی گەورەیی ئیسلام ناکەین و بە ناشرینی پیادەی دەکەین. بەداخەوە هێشتا لە (رحمە للعالمین) و گەورەیی ئیسلام نەگەیشتووین، ئیسلام کۆت و بەندی سەر مرۆڤەکانی هەڵگرتووە، لەم دنیا بەهەشتمان بۆ درست دەکات کاتێ رێز لەیەکتری بگرین و هاوکاری یەکدی بین. ئیسلام گەورەیە بەڵام مرۆڤەکان بە تێگەیشتنی بچووک و کەموکورتیان وێنای نەشیاوی پیشان دەدەین.\n* دوو خولە ئەندامی پەرلەمانیت، چێژ و کێشەکانی ئەندام پەرلەمانی چین؟\n- پێنج ساڵ و نیوە پەرلەمانتارم، کاتێ یاسایەکی باش دەردەچێ و کارێکی باش دەکەین و مافی ستەملێکراوان وەردەگرینەوە یان بەرەوڕووی خراپە و گەندەڵی دوەستینەوە، ئەوانە مایەی چێژبەخشین و ئاسودەیی و ئارامییە. زۆربەی پەرلەمانتاران بە کاری خۆیان هەڵناسن و سوێندکەیان کەوتووە، چونکە لە بیری رازیکردنی حزبەکانیاندان نەک خەڵک، کاتێکیش کاروبارت لەبەر ناڕوات و لەمپەر و ئاستەنگت بۆ دروست دەکرێت، مایەی ئازار و نیگەرانییە. بە ئەزموونی خۆم زۆربەی دەسەڵاتداران و بەرپرسان درۆزن و بێ بەڵێن و بێ پەیمانن ( لە ترسی خوا و ترسی خەڵک) بێباک و بێمنەتن.\n* کە تەلەفونمان بۆ کردیت وتت کوڕەکەت نەشتەرگەریی بۆ دەکەرێت... هەستی باوکایەتیت چۆنە کاتێ جگەرگۆشەکەت دەبرێتە ژووری نەشتەرگەریەوە؟\n- هیچ شتێک هێندەی منداڵ شیرین نییە، لە خودا داواکارم ئازار و ناخۆشی منداڵەکانم بخاتە سەر خۆم، چونکە تەمەنم لە پەنجا ساڵ نزیک بووەتەوە و بەشی خۆمم ژیان گوزەراندووە. هەرچەندە باوکێکی نموونەیی نەبووم، بەڵام منداڵەکانم لەخۆم زیاتر خۆشدەوێن، داوای بەخشین و لێبوردنیان لێ دەکەم دەبوایە باشتر خزمەتم بکردنایە.\n* بە گشتی لە کەشی خێزانیدا بە چ شتێ توڕە دەبی و چ شتێک ئارامت دەکاتەوە؟\n- بە دوو شت نیگەران دەبم، خواردن لە کاتی خۆی ئامادە نەبێ، جا خواردنەکە هەرچیبێ کێشەم نییە. هەروەها بەوەش تووڕە دەبم کە دەچین بۆ سەردان خێزانم درەنگ خۆی ئامادە دەکات، بەوەش ئارام دەبم کە رێز لە میوان و دۆست و هاوڕێکانم بگیرێت، حەز دەکەم لەڕووی کۆمەڵایەتییەوە هەمیشە گەرموگوڕ و زمانشیرین و بە لوتفبن لەگەڵ میواندا.\n* کەسانی وەک تۆ بەهۆی ئیشوکارەوە کاتتان کەمە بۆ هاوسەرەکانتان، ئایا لەمبارەیەوە تووشی گلەیی و سەرکۆنەی خێزانت نەبووی؟\n- بە دڵنیاییەوە گلەیی خێزانم لەسەرە. نەک ئێستا، 36 ساڵە من کاری سیاسی و حزبایەتی دەکەم، دەرفەت و کاتی کەمم داوە بە خێزانەکەم و ستەمم لێکردوون و کەمتەرخەم بووم بەرامبەریان، بەردەوام گلەیی ئەوەم لێدەکەن کە هەموو کاتەکانم داوە بە دەرەوەی خێزان، کوڕەکەم لە حەوت ساڵییەوە هەموو شەوێک یەک جۆر پرسیارم لێدەکات کە ئێستا تەمەنی بیست ساڵە: باوکە بەیانی بۆ کوێ دەچی؟ کۆبوونەوەت هەیە؟ پرسە و تەعزیە هەیە؟ چونکە بەردەوام جێمهێشتوون.\n* هەندێک لە کادر و مەلا و کەسایەتییە ئیسلامییەکان دەڵێن ژنی دووەم و سێیەم خێرە، لەسەر ئەمە دەڵێی چی؟\n- هەموو پیاوێک حەز دەکات ژنی دووەم بهێنی، بەڵام من ناتوانم بەهۆی سەرقاڵیمەوە. ئەگەر راستیتان دەوێت لە تەمەنی 27 ساڵیدا پەشیمان بومەوە کە ژنم هێنا، چونکە لە 23 ساڵیدا ژنم هێنا، خۆزگە ژنم نەهێنایە چونکە مافی ژن ومنداڵەکانم نەداوە. بەڵام من لایەنگری فرەژنیم بەتایبەت بۆ دۆخی ئەمڕۆ، پشت بەخوا خەریکی ئامادەکردنی پڕۆژەی هەمواری یاسای باری کەسێتیم تا کۆت و بەند و رێگری بەردەم فرەژنی هەڵگیرێ.\n* لەگەڵ موزیک و گۆرانیی نێوات چۆنە و زیاتر گوێ لەکێ دەگریت؟\n- گوێ لە گۆرانیی و موزیک دەگرم، چونکە بەشێکە لە پێداویستی رۆحیی و دەروونیی مرۆڤ، سەرسامم بە مامۆستا مەزهەری خالقی و حەسەن زیرەک، بەگشتی حەزم لە گۆرانیی کۆن وکلاسیکە. لەناو تازەکانیشدا گوێ لە عەدنان کەریم و بەهجەت یەحیا دەگرم، خۆیشم گۆرانیی بۆ خێزانم دەڵێم و جارجاریش لە بۆنەکان بۆ دۆستان و هاوڕێیانی دەڵێم، بە زۆری گۆرانییەکانی مەزهەری خالقی و حەسەن زیرەک و عەلی مەردان دەڵێمەوە.\n* ئەی لەگەڵ تۆپی پێ نێوات چۆنە و هاندەری کوێیت؟\n- لە منداڵیی و تەمەنی 33 ساڵی یاریم دەکرد و زۆربەی کات گۆڵچی بووم، لە تیپی گەڕەک و قوتابخانە و زانکۆدا یاریم کردووە و هاندەری بەڕازیل و ریال مەدریدم.\n*زیاتر چ جۆرە کتێبێک دەخوێنیتەوە و بە چ نووسەرێکی کورد سەرسامیت؟\nکتێبی سیاسی و یاسایی و کۆمەڵایەتی دەخوێنمەوە و کاتی تایبەتیشم داناوە بۆ شیعر و رۆمان، شەوانە سەعاتێک دەچمە خزمەتی شاعیرانی کلاسیک، زۆر سەرسامم بە شاعیری گەورە شێرکۆ بێکەس هەروەها لە نووسینیش سەرسامم بە کاک نەوشیروان مستەفا و هەژار موکریانیی.


ئاسایشی سلێمانی: ئەوانەی لە كوڕ و باوكەكەیان دابوو ئازادنەكراون - تۆڕی میدیایی خەڵک\nڕوونكردنەوەیەكی بۆی ڕای گشتی بڵاوكردەوە\nبەڕێوەبەرایەتی ئاسایشی سلێمانی لەبارەی ئازادكردنی ئەو تۆمەتبارانەی هەڵیانكوتابووە سەر خوێندنگەیەك و لە خوێندكارێك و باوكیان دابوو، ڕوونكردنەوەیەك بڵاودەكاتەوە.\nبەپێی ڕوونكردنەوەیەك كە لەلایەن بەڕێوەبەرایەتی ئاسایشی پارێزگای سلێمانییەوە بۆ ڕای گشتی بڵاوكرایەوە”سەبارەت بەهەواڵی ئازادكردنی تۆمەتبارانی كێشەی یەكێك لە خویندنگەكانی ناو شاری سلێمانی كە لەلایەن هێزەكانی بەڕێوەبەرایەتی ئاسایشی سلێمانی یەوە دەستگیركران و پاش ڕاگرتنیان بەپێی ماددەی 413 لە یاسای سزادان و دواتر لەسەر فەرمانی بەڕێز دادوەر ئازادكران بە بارمتەی یاسایی”.\nهەر لە ڕوونكردنەوەكەدا هاتووە”بۆ ڕای گشتی ڕادەگەیەنین لەبەر ئەوەی تۆمەتباران سەربازن و بەجل و بەرگ و چەكی سەربازییەوە هەستاون بە هەڵكوتانە سەر خوێندنگەیەك و لێدانی خویندكارێك وباوكی خوێندكارەكە، لە ئێستادا ئەو تۆمەتبارانە لەسەر فەرمانی ئەنجومەنی لێكۆلینەوەی وەزارەتی پێشمەرگە / فەرماندەیی هێزەكانی (70 ) لە بەڕێوەبەرایەتی ئاسایشی سلێمانی بەڕاگیراوی ماونەتەوە بە مەبەستی ڕادەست كردنیان بە یەكەی سەربازی هێزەكانی (70) و ئەنجامدانی لێكۆڵینەوە و سزادانیان بە پێی یاسای سەربازی، تا هیچ كەسێك ناوی پیرۆزی پێشمەرگەو دەزگا ئەمنییەكان بۆ مەرامی تایبەتی خۆی بەكار نەهێنێت”.\nخەڵك- ئەندامێكی سەركردایەتی پارتی دیموكراتی كوردستان ڕایدەگەیەنێت، دۆخی ئێستای كەركوك قبوڵ ناكەین. (زیاتر…)


باشترین 10 مۆبایلی ئەندرۆید بۆ ساڵی 2015 – کەی ئای تی ئێن\nئەندرۆید 25, كانونی یه‌كه‌م 2015\nباشترین 10 مۆبایلی ئەندرۆید بۆ ساڵی 2015\nلەگەڵ کۆتایی هاتنی هەموو ساڵێک, پرسیارە دووبارەبووەوەکە دێتەوە سەر زاری بەکارهێنەرانی مۆبایلە هۆشمەندەکان “باشترین مۆبایلی ئەم ساڵ چی بوو کە بە سیستەمی ئەندرۆید کار بکات؟”, بۆیە لەم بابەتەدا هەوڵماندا کە بەپێی بیڕورای ماڵپەڕی بەناوبانگی “Ardroid” ١٠ باشترین ئەو مۆبایلانەتان بۆ هەڵبژێرین کە بە سیستەمی ئەندرۆید کاردەکەن و ئەمساڵ بڵاوکراونەتەوە.\nماڵپەڕەکە کاری لەسەر چەند شتێک کردووە بۆ هەڵبژاردنی مۆبایلەکان, لەوانە بیروڕای بەکارهێنەران لەڕێگای ڕاپرسییەکەوە بۆ هەڵبژاردنی باشترین مۆبایل , نرخی مۆبایلەکە بەرامبەر بە تایبەتمەندیەکانی, وە ڕێژەی داهێنان یان شتێکی نوێ کە لە مۆبایلەکەدا هەبێت و جیای بکاتەوە لەگەڵ ڕکابەرەکانی.\nبێگومان دیاریکردنی باشترین مۆبایل لە کەسێکەوە بۆ کەسێکی تر جیاوازە بەو پێیەی کە هەر بەکارهێنەرێک ڕا و بۆچوونی جیاوازی هەیە,بەڵام لەگەڵ ئەوەشدا ماڵپەڕەکە هەوڵی داوە بەلایەنی کەم ئەو ١٠ مۆبایلە هەڵبژێرێت کە بەلای زۆرینەی بەکارهێنەران باشە و پلەیەکی نایابی پێ دراوە لەبەرامبەر تایبەتمەندیەکانی, لەوانەشە ئەو مۆبایلەی کە ئێمە لە لیستی دەیەمینمان داناوە لای تۆ باشترین مۆبایل بێت نەوەکو ئەوەی لە یەکەمین دانراوە!\n-باشترین ١٠ مۆبایلی ئەندرۆید لە ساڵی ٢٠١٥ بەپێی پێگەی ئەردرۆید:\n10) Moto G 2015 – مۆبایلێکی باش بە نرخێکی کەمتر لە 200 دۆلار\nلەڕاستیدا,زۆر مۆبایل هەن کە ڕکابەری دەکەن لەسەر بەدەستهێنانی نازناوی (باشترین مۆبایل بە نرخێکی کەم), وە زۆربەشیان مۆبایلی باشن , بەڵام ماڵپەڕەکە Moto G هەڵبژاردووە لەبەر ئەوەی بەڕای ئەوان باشترینە. دووەم:لەبەر ئەوەی دژەئاوە, کە مۆبایلەکە بە باشی دەهێڵێتەوە و تایبەتمەندیەکی باشتری پێ دەدات. وە سێیەم:گونجاندنێکی تەواوی لەگەڵ هەموو وەشانەکانی ئەندرۆید و زوو گەیشتنی نوێکردنەوەکانی سیستەمی ئەندرۆید بۆ مۆبایلەکە.\nمۆبایلەکە شاشەیەکی 5 ئینچی لەخۆ دەگرێت بە ڕوونی 720p و بە چڕی 294 پیکسڵ لە هەر ئینچێکدا , وە مۆبایلەکە دوو جۆری هەیە یەکێکیان بیرگەکەی ١ گێگا و ئەوی تریان ٢ گێگایە, هەروەها بە پڕۆسێسەری Snapdragon 410 کاردەکات و نرخی مۆبایلەکەش لە دەوروبەری 180$ ـەوە دەستپێدەکات.\n9) Asus ZenFone 2 – باشترین نرخ بۆ تایبەتمەندیەکانی\nمۆبایلەکە کاردانەوە و دەنگۆیەکی زۆری لێکەوتەوە کاتێک ڕاگەیەنرا, ئەمەش لەبەر ئەوەی کە بووە یەکەمین مۆبایل کە بیرگەی ناوخۆییەکەی ٤ گێگابایت بێت, نرخی مۆبایلەکەش کەمترە لە 300 دۆلار و شاشەکەی 5.5 ئینچە بەڕوونی Full HD و پڕۆسێسەری Intel Z3580 جۆری 64بت,لەگەڵ توانای زیادکردنی 64گێگابایت بۆ بیرگە دەرەکیەکەی.\nئەزموونی بەکارهێنەران ئەوە دەردەخەن کە مۆبایلەکە تایبەتمەندیەکی باشی هەیە بەسوود وەرگرتن لە بیرگە ناوخۆییەکەی و جۆری 64 بت, کە ئەمەش یارمەتی مۆبایلەکە دەدات بۆ باشتر و خێراتر ئەنجامدانی کارەکان و بوونی توانایەکی بەرز بۆ خوێندنەوەی یاری و پڕۆگرامەکان.\n8) Moto X Style – تێکەڵاویەکی باش لە تایبەتمەندی جۆراوجۆر, بەنرخێکی کەم\nلە مۆبایلی Moto X Style دا کۆمپانیای مۆتۆرۆلا چەند تایبەتمەندیەکی باشی خستەڕوو بە نرخێکی گونجاو لەگەڵ تایبەتمەندیەکانی.مۆبایلەکەش شاشەیەکی 5.7 ئینچ لەخۆدەگرێت بە ڕوونی QHD , وەنرخی مۆبایلەکەش لە دەوروبەری 400 دۆلار دایە, کە ئەمەش 200 دۆلار کەمترە لە نرخی ئەو مۆبایلانەی کە هەمان شاشە و تایبەتمەندیان هەیە!\nمۆبایلەکە جگە لە شاشەکەی تایبەتمەندیەکی زۆر بەرزی نییە لە لایەنەکانی ترەوە بەتایبەتی لەڕووی پشتگیری کردنی تایبەتمەندی (Fingerprint),بەڵام لە لایەکی ترەوە مۆبایلەکە بەلایەنی کەمەوە ئەو تایبەتمەندیانە لەخۆ دەگرێت کە ببێتە هۆی ڕازیکردنی بەکارهێنەرانی, ئەو تایبەتمەندیانەش بریتین لە بوونی پڕۆسێسەری Snapdragon 808 وە 3 گێگابایت لە بیرگەکەی و کامێرای پشتەوەی بەڕوونی 21 مێگاپیکسڵ, وە جگە لەمانەش مۆبایلەکە تایبەتمەندی بارگاوی کردنەوەی خێرا لەخۆدەگرێت کە کۆمپانیاکە ناوی ناوە Turbo Power , مۆتۆرۆلا سەبارەت بە تایبەتمەندییەکە دەڵێت کە %50 خێراتر مۆبایلەکە بارگاوی دەکاتەوە بە بەراورد لەگەڵ مۆبایلەکانی تر, هەروەها مۆبایلەکە تایبەتمەندی دژە ئاویش لەخۆدەگرێت.\n7) HTC One A9 – باشترین مۆبایلی مامناوەند\nمۆبایلی HTC One A9 ئەو سەرکەوتنە گەورەیەی بە دەست نەهێنا کە چاوەڕوان دەکرا, بەڵام لەگەڵ ئەوەشدا کۆمپانیاکە سەرکەوت لە دانانی پلانێکی جیاواز ئەویش ناساندنی مۆبایلەکەی وەکو باشترین مۆبایلی مامناوەند لەگەڵ بوونی چەند تایبەتمەندیەکی باش بەپێی نرخەکەی.\nئەم مۆبایلە لە کانزا دروستکراوە لەلایەن کۆمپانیای HTC , شاشەکەی 5 ئینچە بەڕوونی Full HD بە چڕی 441 پیکسڵ لە ئینچێکدا.بەڵام گرنگی شاشەکە لەوەدایە کە لەجۆری AMOLED ـە نەوەک LCD کە ئەمەش گۆڕانکاریەکی گرنگ بوو بۆ سیاسەتی کۆمپانیاکە لەرووی شاشەی مۆبایلەکان.\nگۆڕانکاریەکی تری کۆمپانیاکە ئەوەبوو کە مۆبایلەکەی ڕاستەوخۆ بە وەشانی ئەندرۆید 6 (مارشمالۆو) بڵاوکردەوە وە بەڵێنی دا بە نوێکردنەوەی مۆبایلەکە دوای 15 ڕۆژ لە ئەگەری هەر نوێکردنەوەیەک بۆ سیستمەکە کە گووگڵ بڵاوی بکاتەوە.هەروەها مۆبایلەکە دوو جۆری هەیە لە بیرگەی ناوخۆیی ئەوانیش 2 گێگا و 3 گێگان لەگەڵ پڕۆسێسەری Snapdragon 617.\n6) LG V10 – بەهێزی لە تایبەتمەندی لەگەڵ بوونی شاشەی دووەم\nمۆبایلەکە شاشەیەکی گەورە لەخۆ دەگرێت بە ڕوونی و چڕی زۆر بەرز.ئەندازەی شاشەکە 5.7 ئینچە بە ڕوونی QHD و چڕی 515 پیکسڵ لە ئینچێکدا,بەڵام لە هەمووی گرنگتر ئەوەیە کە مۆبایلەکە شاشەی دووەم (شاشەی لاوەکی) هەیە کە دەکەوێتە سەرەوەی شاشەی سەرەکی مۆبایلەکە بە ئەندازەی 2.1 ئینچ و بە چڕی 513 پیکسڵ لە ئینچێک, شاشەکەش بەکاردێت بۆ پێشکەشکردنی چەند زانیارییەکی وەک خوێندنەوەی هەواڵەکان و جریوەکانی تویتەر و پەیامەکان وە سەیرکردنی ئاگاداریەکان بەبێ پێویست کردن بە هەڵکردنی شاشەی سەرەکی, هەروەها بەکاردێت بۆ دانانی ئایکۆنی بەرنامەکان و کردنەوەی ڕاستەوخۆ لە شاشەی سەرەکی.\nلەگەڵ ئەوەی کە مۆبایلەکە کامێرای پشتەوەی زۆر پێشکەوتووە و بە یەکێک لە باشترین کامێراکان دادەنرێت, بە هەمان شێوەش کۆمپانیاکە دوو کامێرای پێشەوەی جێگیرکردووە کە ئامانج لێی گرتنی وێنەی (سێڵفی) یە کە دەتوانرێت ڕووی کامێراکە 120 پلە بسوڕێنرێت بە شێوەیەکی کوالێتی بەرز لەڕووی ڕووناکی و ڕەنگەکان.\nمۆبایلەکە بە چوارچێوەیەکی بەهێز داپۆشراوە کە دروستکراوە لە پۆڵا لەگەڵ بەرگێکی بەهێزی دروستکراو لە پلاستیک کە بەرگری لە مۆبایلەکە دەکات لە کاتی بەرکەوتنی بە بەربەستێک.هەروەها جگە لە بەهێزی مۆبایلەکەو کامێرایەکی ئاست بەرز و توانای خوێندنەوەی پەنجەمۆر (Fingerprint) مۆبایلەکە چەند شتێکی تریش لەخۆدەگرێت وەک پڕۆسێسەری Snapdragon 808 وە بیرگەی 4 گێگابایت هەروەها مۆبایلەکە لە نوێترین نەوەی (LPDDR3) ـیە کە خێرایە و ئاستێکی باشتری هەیە بە بەراورد لەگەڵ نەوەکانی پێشوو.\n5) Samsung Galaxy S6 Edge – ڕووکارێکی جوان,شاشەیەکی جوان,قەبارەیەکی گونجاو بۆ هەمووان\nلەوانەیە تێبینیت کردبێت کە مۆبایلەکانی پێشووی لیستەکە ئەو مۆبایلانە لەخۆدەگرێت کە شاشەیەکی گەورە و قەبارەیەکی گەورەیان هەیە, بەڵام ئەی چی گەر بتەوێت مۆبایلێکی شاشە بچووکت هەبێت , بە قەبارەیەکی گونجاو؟بەبێ وازهێنان لە تایبەتمەندیەکان و شێوەی؟کەواتە ئەوە مۆبایلی Samsung Galaxy S6 Edge ـە کە هەموو تایبەتمەندیە بەرزەکان لەخۆ دەگرێت بە قەبارەیەکی گونجاو.\nمۆبایلەکە شاشەیەکی 5.1 ئینچی لەخۆ دەگرێت,ئەمەش ئەوە دەگەیەنێت کە هەڵگرتنی مۆبایلەکە ئاسانترە بەبەراورد لەگەڵ مۆبایلەکانی تر.شاشەی مۆبایلەکە لە جۆری Super AMOLED ـە بە ڕوونی QHD و چڕی 577 پیکسڵ لە ئینچێک.دروستکردنی مۆبایلەکە لە شێوەیەکی چەماوەیی وای لێدەکات کە بە شێوەیەکی سەرنج ڕاکێش دەربکەوێت بەتایبەتی لەڕووی ڕووکاری دەرەوەی کە لە شووشە و کانزا دروستکراوە, لەگەڵ ڕەنگە سەرنجڕاکێشە جۆراوجۆرەکانی.\nکامێرای مۆبایلەکە یەکێکە لە بەهێزترین کامێراکانی مۆبایلە زیرەکەکان, مۆبایلەکە لە کاتی دەرچوونی لە مانگی 3 ی ئەمساڵ خەڵاتی باشترین کامێرای وەرگرت بۆ مۆبایلە زیرەکەکان, وە بۆ چەند مانگێک پارێزرگاری لەم خەڵاتە کرد, تا ئێستاش کامێراکەی بە یەکێک لە بەهێزترین و جوانترین کامێراکان دادەنرێت.\nمۆبایلەکە بە پڕۆسێسەری بەهێزی Exynos 7420 کاردەکات لەگەڵ 3 گێگابایتی بیرگەکەی و پشتگیری لە بارگاوی کردنەوەی خێرا دەکات لەگەڵ بارگاوی کردنەوەی بێ تەل.فراوانی پاترییەکەی 2600 میلی ئەمپێرە کە ئاستێکی باشی هەیە.\n4) Galaxy S6 Edge+ – شاشەیەکی زەبەلاح,کامێرایەکی نایاب\nمۆبایلی Galaxy S6 Edge+ باشترین کامێرا لەخۆ دەگرێت کە لە هیچ مۆبایلێکی تردا بوونی نەبووە ئەمەش بەپێی هەڵسەنگاندنی ماڵپەڕی DxOMark کە تایبەتمەندە بۆ تاقیکردنەوەی کامێرای مۆبایلە زیرەکەکان.\nڕاستە کە کامێرای ئەم مۆبایلە بە جیاوازیەکی کەم سەرکەوت بەسەر کامێرای مۆبایلەکانی تری وەک Xperia Z5 Premium یان Nexus 6P, بەڵام گەر دەتەوێت مۆبایلێکت دەست بکەوێت کە باشترین کامێرای هەبێت تا ئێستا لەسەر ئاستی هەموو مۆبایلەکانی تر گەرچی بە جیاوازیەکی زۆر کەمیش بێت, ئەوا ئەم مۆبایلە تاکە هەڵبژاردەت دەبێت!\nلەگەڵ ئەمانەش ڕوونی شاشەی مۆبایلەکە QHD ـیە بە تەکنەلۆژیای Super AMOLED و شاشەی 5.7 ئینچ.ئەم مۆبایلەش بە هەمان شێوەی مۆبایلی Samsung Galaxy S6 Edge بە پڕۆسێسەری Exynos 7420 کاردەکات لەگەڵ 4گێگابایت بیرگە و پاڵپشتی کردنی بارگاوی کردنەوەی خێرا و بێ تەل.\n3) Sony Xperia Z5 Premium – مۆبایلێکی نایاب\nیەکەمین مۆبایلە کە ڕوونی شاشەکەی 4K بێت , شاشەی مۆبایلەکە چڕییەکی ناوازە لە خۆدەگرێت کە دەگاتە 806 پیکسڵ لە ئینچێکدا.لەگەڵ جوانی و ڕوونی ڕەنگەکان و چێژ بینینێکی زیاتر کە بزوێنەری Bravia پێشکەشی دەکات .\nهەر ئەوەندەش بەس نین, بەڵکو کامێرای مۆبایلەکەش یەکێکە لە بەهێزترین و ڕوونترین کامێراکان لەسەر هەموو مۆبایلە زیرەکەکان کە ڕوونیەکەی 23 مێگاپیکسڵە و توانای وێنە گرتنی بە چەند شێوەیەک هەیە و دەتوانێت بەسەر هەموو کەشەکاندا زاڵ بێت.\nمۆبایلەکە دوگمەی دەست لێدانێکی تایبەت و نوێ لەخۆ دەگرێت کە سۆنی پێی ناسراوە,وە هەروەها مۆبایلەکە دژە ئاو و تۆز و خۆڵە بە بەرزترین تەکنەلۆژیا و بەهێزی , هەروەها دوو دەنگاوەر لەخۆدەگرێت بە تەکنەلۆژیای ستیریۆ,وە پاڵپشتی تەکنەلۆژیای ڕوونی بەرزی دەنگی High-Res Audio دەکات. فراوانی پاتریەکەی دەگاتە 3430 میلی ئەمپێر کە بەپێی وتەی کۆمپانیاکە توانای خۆڕاگرتنی تا دوو ڕۆژ هەیە.\n2) Samsung Galaxy Note 5 – باشترین تایبەتمەندی بە ڕووکارێکی نایاب و توانایەکی بەرز\nکاتێک هەموو تایبەتمەندیە بەرزەکان کۆدەکەیتەوە, لەگەڵ ڕووکارێکی سەرنجڕاکێش, وە پێنووسی S Pen , کەواتە ئێمە دەربارەی Galaxy Note 5 دەدوێین.ڕوونی شاشەکەی QHD ـیە لە جۆری Super AMOLED.ڕاو بۆچوونی جیاواز هەیە دەربارەی شاشەکەی,بەڵام بە ڕای پێگەکە باشترین شاشەی هەیە لەسەر ئاستی مۆبایلە زیرەکەکان.مۆبایلەکە بە پڕۆسێسەری Exynos 7420 کاردەکات کە دەتوانین بڵێین باشترین پڕۆسێسەرە بۆ مۆبایلە زیرەکەکان لە ساڵی 2015.بیرگەکەی 4 گێگابایتـە لەگەڵ ڕووکارێکی نایابی دروستکراو لە شووشە و کانزا.\nکامێرای مۆبایلەکەش بەسەر کامێرای زۆربەی مۆبایلەکانی تر سەرکەوتنی بەدەست هێناوە و توانای خۆی سەلماندووە بەتایبەتی لە ڕووی ڕێکخستنی ڕووناکی.وە چەند تایبەتمەندیەکی بەرز لەخۆ دەگرێـت بۆ پێنووسی S Pen,هەروەها پشتگیری تایبەتمەندی بارگاوی کردنەوەی بێ تەلی خێراش دەکات.ئەم مۆبایلە تەواو و گونجاوە بۆ هەموو بەکارهێنانەکان.فراوانی پاتریەکەی دەگاتە 3,000 میلی ئەمپێر.\n1) Nexus 6P – باشترین مۆبایل بەتەواوی مانا\nئەمە یەکەمین جارە کە مۆبایلێک لە زنجیرەکانی Nexus شایەنی ئەوە بێت کە پلەی یەکەم داگیر بکات لە لیستی باشترین مۆبایلەکانی ئەندرۆید.ئەم مۆبایلە لەلایەن کۆمپانیای هواوی و بە یارمەتی گوگڵ دروستکراوە ئەمەش بە مەبەستی شاردنەوەی ئەو هەڵانەی کە لە مۆبایلەکانی پێشووی Nexus هەبوون,وە توانای کێبڕکێی هەیە لەگەڵ مۆبایلەکانی تر بۆ داگیرکردنی پلەی یەکەم.\nمۆبایلەکە هەموو بەشەکانی لە کانزا دروستکراون کە ئەمەش دەبێتە هۆی بەخشینی پتەوی و جوانی بە مۆبایلەکە, کامێرایەک لە خۆ دەگرێت کە بە یەکێک لە باشترین کامێراکان دادەنرێت لەسەر ئاستی مۆبایلە زیرەکەکان (وە بە یەکەمین کامێرای بەهێز و جوان دادەنرێت لەناو مۆبایلەکانی Nexus) , شاشەیەکی نایابی هەیە کە ڕوونیەکەی QHD ـیە, هەروەها دوگمەی پەنجەمۆرەکەی بە خێراترین و باشترین دوگمە دادەنرێت بە بەراورد لەگەڵ مۆبایلە ڕکابەرەکانی.\nهەروەها بە یەکەمین مۆبایل دادەنرێـت کە پشتگیری دەرچەی USB Type-C دەکات ئەمەش واتای ئەوە دەگەیەنێت کە مۆبایلەکە پشتگیری دەکات لە بارگاوی کردنەوەی بێ تەل (وایەرلێس).فراوانی پاتری مۆبایلەکە دەگاتە 3,450 میلی ئەمپێر کە توانایەکی بەرزی هەیە لەگەڵ بوونی تایبەتمەندی پاشەکەوتکردن و هەڵگرتنی تەمەنی پاتریەکە کە لە دواین وەشانی ئەندرۆید 6 (مارشمالۆو) دا پەیدابوو.\nباشترین تایبەتمەندی مۆبایلەکە هەر ئەوەندە نییە کە بە دواین وەشانی ئەندرۆید کاردەکات, بەڵکو جگەلەمەش مۆبایلەکە ڕاستەوخۆ نوێکردنەوەکانی پێدەگات لەلایەن گوگڵەوە.\n-کۆتایی و تێبینییەک\nلەوانەیە تێبینی چەند مۆبایلێک بکەیت کە لەم لیستەدا بوونیان نەبێت سەرەڕای ئەوەی کە تایبەتمەندی بەرزیان هەیە,بەڵام لەم لیستەدا هەوڵ دراوە کە چەند مۆبایلێکی جۆراوجۆری تێدابێت کە هەم لەلایەنی تایبەتمەندی و هەم لەلایەنی نرخەوە گونجاو و ئاست بەرز بن,بۆیە مەرج نییە ئەو مۆبایلەی کە لێرە ناوی نەهاتبێت خراپ بێت و شایەنی ئەوە نەبێت کە لە باشترینەکان بێت, بەڵکو لە لیستەکە تەنها ناوی 10 مۆبایل هاتووە و لەوانەیە مۆبایلی تریش هەبن!\nدووبارەی دەکەینەوە کە ئەم لیستە لەلایەن پێگەی “Ardroid” ـەوە دانراوە و بۆچوونی ئەو پێگەیەیە, ئێمەش بەهۆی پڕئەزموونی ئەو پێگەیە ویستمان بەرچاوڕوونیەک بدەین بە بەکارهێنەران بۆ ئەوەی بزانن چ مۆبایلێک باشترینەکانن.\nتاگەکان 2015 ASUS ZenFone 2 HTC One A9 LG V10 Moto G 2015 Moto X Style Nexus 6P Samsung Galaxy Note 5 Samsung Galaxy S6 Edge Samsung Galaxy S6 Edge Plus Sony Xperia Z5 Premium باشترین باشترین مۆبایلی ئەندرۆید مۆبایل


پەکەکە بانگەوازیی بۆ کۆنفرانسێکی بەپەلەی نەتەوەیی دەکات | ROJnews\nدووشەممە, 14 أكت 2019 - 12:08\nپەکەکە ڕایدەگەیەنێت، کە کورد بەبێ یەکبوون و تێکۆشانی هاوبەش ناتوانن دەستکەوتەکانیان بپارێزن و جەختیش دەکاتەوە:"بەشێوەیەکی بەپەلە پێویستیی بە کۆنفرانسی نەتەوەیی هەیە تا هێزە سیاسییەکان، پارت و کۆمەڵگای دیموکراتی ڕێکخستنکراو کۆببنەوە".\nکۆمیتەی بەڕێوبەری پارتی کرێکارانی کوردستان- پەکەکە، پەیوەندیدار بە هێرشە داگیرکەرییەکانی دەوڵەتی تورک بۆسەر باکور و ڕۆژهەڵاتی سوریا و پێویستی کۆبوونەوەی لایەنەکان و کۆنفرانسی نەتەوەیی ڕاگەیەندراوێکی بڵاو کردەوە.\nڕاگەیەندراوەکە بەو شێوەیە:\nشەڕی سێیەمی جیهانی لە ڕۆژهەڵاتی ناوەڕاست بەردەوامە، لە شەڕی یەکەمی جیهانیدا کوردستانیان کردە چوارپارچە و دژی گەلی کورد سیاسەتی قڕکردنیان بەڕێوە برد، دەوڵەتی تورک سەرکێشیی ئەو سیاسەتەی کرد، ئێستاش سەرکێشیی دوژمنایەتی کوردستان دەکات، لە هەر شوێنێک هێرشە دەکاتە سەر دەستکەوت و تێکۆشانی ژیانی دیموکراتی و ئازادیی گەلی کورد، هێرش لەدژی ڕۆژئاواش هێرش بۆسەر ژیانی دیموکراتی و ئازادیی کوردانە، هێرش دژی هەبوونی کوردە، بۆیە لە هەر شتێک بەهێزتر دوژمنایەتی لەگەڵ کورد دەکات.\nهاوسەنگیی سیاسی لە ڕۆژهەڵاتی ناوەڕاست، لەسەر قڕکردن و پارچەکردنی کورد لە چارەکی یەکەمی سەدەی ٢٠ دەستیپێکرد و ئەو پێگانەی لە چوارچێوەی ئەو هاوسەنگیانە دامەزرا لەیەک شێواوە، ئەمەش دەرفەت بۆ کورد دەڕەخسێنێت، بەڵام بەهۆی ئەوەی کورد نەیانتوانی ببنە یەک، هێزە مشەخۆرەکانیش لە دۆخی پارچەبوونەی کورد سودیان وەرگرت و لەگەڵ دەرفەتەکان مەترسییەکانیش زیادی کرد، ئەوەش ڕیسکێکی وەها دروست دەکات، ئەو دەرفەتانەی کە سەد ساڵ جاریک دەستی کورد دەکەوێت لەدەستی بڕفێندرێت.\nبە شێوەیەکی بەپەلە پێویستیی بە کۆنفرانسی نەتەوەیی هەیە\nدۆخی دوایی ئەم ساڵانەی دوایی بە شێوەیەکی ئاشکرا، وا نیشان دەدات کە کورد نەبنە یەک و تێکۆشانی هاوبەش بەڕێوە نەبەن، بەدەستهێنانی دەستکەوتی نوێ و ئەوانەشی هەیە لەدەستی دەدات، دەستکەوتەکانی کورد بە ئاست و هێزی تێکۆشان لە هەموو پارچەکان، هەروەها بە یەکێتی نەتەوەیی دەتوانێت بپارێزرێت، بۆیە بە شێوەیەکی بەپەلە پێویستە هێزە سیاسییەکان، پارت، کۆمەڵگای دیموکراتی بە ڕێکخستنکراو، ڕۆشنبیران و هونەرمەندانی کورد، هەموو کۆببنەوە و کۆنفرانسی نەتەوەیی پێکبێنن، ئەگەر دوا بخرێت و کێشەی نێوان لایەنە سیاسییەکان بەلاوە نەنرێت، دۆخی پەرتەوازەیی و پارچەبوون دەبێتە هۆی ئەوەی گەلی کورد بەهایەکی زۆر قورس بدات و سەرەڕاستکردنەوەشی زۆر دژوار دەبێت.\nپێکهێنانی کاری پێکەوەیی نەتەوەیی زۆر گرنگە\nزۆر گرنگ بوو کە دوای هێرشەکانی سەر ڕۆژئاوا، ١٤ پارت و بزوتنەوەی سیاسی باشوری کوردستان کۆبوونەوە و داوایان کرد کە کۆبوونەوەیەکی نەتەوەیی بکرێت، کاری پێکەوەیی نەتەوەیی پێکبێت و بەو شێوەیە هێرش لەدژی کورد و مەترسییەکان بنرخێندرێن و هەڵویستێکی هاوبەش نیشان بدرێت، ئێمە ئەم کۆبوونەوە و ڕاگەیەندراوانە بە گرنگ دەبینین کە لە کاتێکی وەهادا بووبە مۆراڵ بۆ گەلەکەمان، ئەمە زۆر گرنگە کە ئەو نوێنەرە بەرێزانە لە کۆبوونەوەکەدا بۆ کۆبوونەوەی نەتەوەیی بانگەوازییان کرد، ئەمە بۆمان زۆر گرنگە و پشتیوانی ئەم کارە دەکەین.\nپشتیوانی کارێکی لەو شێوەیە دەکەین\nئەو کاری پێکەوەییە دەتوانیت گفتوگۆ لەسەر بابەتە بەپەلەکان بکات، بڕیار بدات و هەڵویستی هاوبەش نیشان بدات، بەڵام ئەو کێشانەی کورد تووشی بوون، کێشەی درێژمەودا و قورس نیین، بۆیە لەگەڵ دانوستان لەسەر کێشە ڕۆژانەکان و دۆزینەوەی ڕێگە چارە، هەروەها دەتوانێت گفتوگۆ لەسەر کۆنفرانسی نەتەوەیی و کۆمیتەی ئامادەکار بکات، لە ئێستاوە ڕایدەگەیەنین کە ئێمە پشتیوانی ئەو کارەی سیاسەتمەداران لە کۆبوونەوەی ١٤ لایەنەکە دەکەین کە داوایانکرد کاری پێکەوەیی یان کۆبوونەوەی نەتەوەیی بکرێت، بانگ لە ڕێکخراوە دیموکراتییەکانی کورد و ڕای گشتی کورد دەکەین کە پشتیوانی ئەم کارە بکەن.\nلە کاتێکی وەهادا کە دەرفەتی بەدەستهێنانی دەستکەوتی گەورە زۆرە، مەترسیش هەیە، بۆیە زۆر گرنگە کە پارتە سیاسییەکان، ڕێکخراوە دیموکراتییەکان و مرۆڤە زاناکان کۆببنەوە و دەست بەکار لەسەر کۆنفرانسی نەتەوەیی بکەن و وا بکەن کە لە ماوەیەکی کورتدا کۆنفرانسەکە پێکبێت، ئەمە بۆ مێژووی گەلی کورد زۆر گرنگە، بۆ بەرپرسیارێتی خۆمان لەبەرامبەر بەرژەوەندی نەتەوەیی گەلی کورد ئێمە ئەو هەڵویستە نیشان دەدەین، چونکە لە ڕۆژهەڵاتی ناوەڕاستدا شەڕی سێیەمی جیهانی دەقەومێت و دۆخی سیاسی لەناو ئەم شەڕەدا نیگەرانییەکەمان زیاد دەکات، زۆرێک ڕۆشنبیر، نووسەر و بزوتنەوەی سیاسی و سیاسەتمەدارانی خاوەن ویژدان ئەو نیگەرانیانە دەبینن.\nبە بەرپرسیارێتیی خۆمان دەجوڵینەوە\nهیوادارین کە بانگەوازی ١٤ پارتی سیاسی باشوری کوردستان و هەستی نەتەوەییان، بە شێوەیەکی ئەرێنی وەڵامی خۆی وەرگرێت، لەسەر ئەو داواکارییە ئێمە بەڵێن دەدەین کە بە هەر شێوەیەک بەرپرسیارێتی خۆمان جێبەجێی بکەین، لە بەرپرسیارێتی هەموو هێزە سیاسییەکاندایە کە مەترسییەکانی سەر کورد ببینن و کۆنفرانسی نەتەوەیی پێکبێنن کە ئاواتی گەلی کوردە، لەو چوارچێوەیەدا، سپاسی هەستیاری هەموو پارتە سیاسییەکانی باشوری کوردستان لە بەرامبەر هێرشەکانی سەر ڕۆژئاوای کوردستان دەکەین، سڵاویان لێدەکەین و لە کارەکاندا سەرکەوتنیان بۆ دەخوازین.\nلە هێرشێکی سوپای تورک'دا سەربازێکی سوریا برینداربوو\nدەوڵەتی داگیرکەری تورک هێرشی کردە سەر گوندی عەڤدکۆی سەر بە ناوچەی گرێ سپی و لە ئەنجامی ئەو هێرشەدا سەربازێکی سوریا بریندار بوو.\nگەریلاکانی هەپەگە و یەژا-ستار لە هەرێمی هەفتانین و ناوچەی خواکورک لە دژی سوپای داگیرکەری تورک زنجیرە چالاکیەکیان ئەنجامدا، لەو چالاکیەکاندا، ٥ سەنگەر و ڕادارێک تێکشکێنران و...\nدەوڵەتی تورک جارێکیتر بۆردوومانی بادینان دەکات\nفڕۆکە جەنگییەکانی دەوڵەتی تورک جارێکیتر بۆردوومانی دەڤەری بادینانیان دەستپێکردەوە، بەهۆیەوە زیانێکی زۆریان بە جوتیاران و گوندنشینانی سنوورەکە گەیاندووە.\nگەریلا تیڤی دیمەنی چالاکییەکی گەریلاکانی یەژا-ستاری بڵاوکردەوە، کە تێیدا تانکێکی سوپای دەوڵەتی داگیرکەری تورک بە تەواوی تێکدەشکێنرێت.\nبۆچوونەکان لەبارەی ناردنی هێزەکانی پاسەوانی سنوری سەر بە هێزەکانی عێراق و هەڵکردنی ئاڵای عێراق لەسەر ناوچە سنورییەکانی زاخۆ جیاوازن، بەشێک لە هاوڵاتیان لە تۆڕە کۆمەڵایەتییەکان...


The Wretched 2019 | kurdsubtitle\nهەرزەکارێک ڕووبەڕووی بەرەنگاری زۆر قورس دەبێتەوە، بەهۆی نزیکبوونەوەی جیابوونەوە دایک و باوکی. کاتێک چاوی بە جادووگەرێکی تەمەن هەزار ساڵ دەکەوێت کە لەژێر پێستی کچێکی گەنجدا دەژی و خۆی وا نیشان دەدات کە دراوسێیانە بەمەش ڕووداوەکان بەرەو ئاڵۆزی و ترس دەچن.\nبەرهەمهێنان Cailleach Productions\nدەرهێنەر Brett Pierce, Drew T. Pierce\nئەكتەرەكان Kevin Bigley Azie Tesfai Jamison Jones Piper Curda John-Paul Howard\nسەرەتایەکی سادە بەلام ناوەرۆکێکی ئالۆز و سەمەرە ، فیلمێکی نایابە خاوەن چیرۆکێکە کەم تا زۆر هەموو کۆمەلگەکان بەدیاردەکەیەوە دەنالێنن هەبونی کەسی لەم شێوە و کارەکانیان بە چوارچێوەیەکی ئەهریمەنی ژیانی بێ شومار لە خەلکی وێران ئکن ، بەشێوەیەک بەرەو لە ناوبردنی ئەبەن کە خودی کەسەکە بەدەستی خۆی ئەوەی زۆر لای گرنگ بێت بیکاتە قوربانی ئەو هەستە نەفرەتیەی بۆی دروست بووە\nBaray mn filmeky trsnak bu harwaha chezheky bashe habw balam hast bzwen nabw balamwa


ئایا بەستنی دەمامک نەخۆشیەکە لەناو دەبات؟\nبەر لە ساڵێک ئەگەر کەسێکت بە دەمامکەوە بەدیبکردایە، لەوانەبوو بیرت لەوەبکردایەتەوە کە نەخۆشە، یاخودا تاڕادەیەک نامۆیە، یاخود دەیەوێت خۆی دەرخات. ئەمرۆکە بەهۆی پەتاکەوە بەستنی دەمامک بۆ ڕێگریی‌گرتن لە بڵاوبوونەوەی کۆڤید-19 بۆ ئەمریکایەکان دۆخێکی سروشتیی‌یە.\n34 وڵایەت و کەرتی کۆلۆمبیا (واشنتنی پایتەخت) داوا لە دانیشتوانی دەکات لەجێگای گشتیدا دەمامک ببەستن.\nئەمەش وەک نەریت ڕەنگە دوای نەخۆشیەکەش بەردەوام بێت.\nدکتۆر بارۆن ماثیما پرۆفیسۆری زانستی پەتاکان لە زانکۆی کۆلۆمبیا لە نیویۆرک دەڵێت " پێشبینی دەکەم جۆرە کاریگەریەکی بەردەوام هەبێت لەسەر ئەو نەریتەی هەڵمانبژاردوە وەک لەدەموو لووتکردنی دەمامک کاتێک لەماڵ دەچینە دەرەوە، بەڵام لەوانەشە لەگەڵ نەمانی پەتاکە ئەو ڕەفتار و نەریتەش نەمێنێت".\nهەموو ئەمریکایەکان دەمامک نابەستن، بەتایبەتی لەڕوانگەی سیاسیەوە لە دەمامک دەڕوانن. بەڵام پەتاکان ڕەفتاری گشتیی لە ڕابردوودا گۆڕیوە. دوای بڵاوبوونەوەی نەخۆشیی سارس لەساڵی 2003دا دەمامک بەستن لە ڕۆژهەڵاتی ئاسیا بوو بەنەریت.\nلەگەڵ ئەوەشدا ئەو شارەزایانەی دەنگی ئەمریکا ووتویژی لەگەڵ کردوون گوومانیان هەیە کە ژمارەیەک ئەمریکایی دوای پەتاکەش دەمامک بەکاربێنن.\nدکتۆر بۆریس لۆشینگ ڕاگری کۆلێجی تەندروستیی گشتیی لە زانکۆی ماریلاند دەڵێت"ئەگەری زۆرە هەموو کەڕەتێک بە وەزی ئینفلەوەنزا و سەرمادا تێپەڕین ئەوا کەسانێکی زۆر دەمامک دەبەستن، بەڵام من ئەمە وەک پابەندبوونێکی نیشتمانی نابینم".\nدکتۆر بۆریس دەشڵێت "سەخت بوو لەگەڵ ئەو هەموو ئامار و زانیاری تایبەتە بەو پەتایە خەڵکی ڕابێنێت دەمامک ببەستن، لەوباوەڕەدام بەردەوامی دەبێت بەڵام بافراوانی نابێت".\nلۆشینگ کە لەمانگی 11ی ساڵی 2010دا تا مانگی 9ی ساڵی 2015 جێگری بەڕێوبەرایەتی نەشتەرگەریی گشتیی ئەمریکا بوو پێشبینی دەکات تەوقەکردن وەک پێشتر نەمێنێت و کەمتربێتەوە.\nدەڵێت "وێنای دەکەم لەداهاتوودا بەتایبەتی لە وەرزی سەرماو ئینفلەوەنزادا، بەدوور دەبن لەیەکتر و لەدوورەوە دەڵێن سڵاو تەنها دەست بەرزکردنەوە بۆ سڵاو بەکاربێنین، با بەئانیشک لەیەکدان ساڵاو بکەین، با لاپێ لەیەک بدەین، با وەک خەڵکی هیندستان سڵاوی (نامەستێ) بەکاربێنین ،یاخود باشێوەیەکی جیاوازتر بەکاربێنین، بۆیە لەوباوەڕەدام گۆڕانکاریەکی ڕۆشەنبیری لە شێوەی سڵاو لەیەککردن بێتە ئاراوە".\nدکتۆر ئارون گالات ووتەبێژی کۆمەڵەی نەخۆشیە بۆگوازراوەکان لەئەمریکا دەڵێت "بەگشتی لەوانەیە ئەمریکایەکان کەمتر هەستیاربن".\nدکتۆر ئارون دەشڵێت "لەوباوەڕەدام ئەو باوەشەی پێشتر بەیەکرتیماندا دەکرد، دەستی یەکترمان دەگرت و تەقەمان دەکر و نزیک لەیەکترەوە دادەنیشتین، لەژیانی ڕۆژانەی کۆمەڵایەتیمان گۆڕانکاری بەسەردا بێت".\nدکتۆر ماثیما لە زانۆکی کۆلۆمبیا دەڵێت "لەوانیە خەڵکی زیاتر ڕەفتاری خاوێنی پەیڕەوبکەن ،کاتێک بە دۆخی پەتادا تێدەپەڕین، بەدوور لە ڕوانگەی سیاسیەوە ئەوا دۆخێکی مەترسیدارە و ناتوانین پێشبینی دەرئنجامەکەی بکیەن، واهەست دەکەم هەندێک ڕەفتاری پاک خواینی هەڵمانبژاردوە پێدەچێت بەردەوام بێت لەئاستێکی دیاریکراودا لەگەڵ بەڕێوەچوونی ژیان".\nدەشڵێت "هەندێک لەو نەریتانەی لەسەری پەروەردەکراوین وەک دەست شتن، بەستنی دەمامک، پاککردنەوەی ڕووبەرەکان لەوانەیە تاڕادەیەک بۆ ماوەیکی درێژخایان بەردەوام بێت".\nگالات دەڵێت "لەوباوەڕەدام تێگەیشتن لەچۆنێتی بڵاوبوونەوەی نەخۆشیەکە، چیدی خەڵکی ناتوانن پۆخڵبن، ئەوشوێنانە پاکدەکەنەوە پێشتر گرنگیان پێنەداوە، زۆر دەست شتن دەبێتە ڕەفتارێکی بەردەوامی ڕۆژانە".\nئەمەش کاریگەری لەسەر پیشەسازیی دەبێت، زۆر لە کارداریە بازرگانیەکان بەریەککەوتن کەم دەکەنەوە، لە ڕێستۆرانتەکان چیدی مۆرکردنی وەرەقوەی پارەدان پێویست ناکات، فڕۆکەوانی ڕێوشوێنی پاکوخاوێنی نوێی داناوە، سیستەمی پاکردنەوەی هەوا بۆ نموونە.\nلۆشینک دەڵێت "ئەوەی زۆر گرنگ دەیبینم لەداهاتوودا خزمەت گوزاریی لەجیهاندا لەبنەڕەتدا گۆڕاناکری بەسەدا دێت، بۆ نموونە پێشبڕکێ لەسەر دەرخستنی پاکوخاوێنی دەبێت، لەڕاستیدا هەندێک کۆمپانیا خۆراک و کارداری شێوەی پەیڕەوی پاکوخاوێنیان بڵاودەکەنەوە، هەوڵەدەن بەئاستی پاکوخاوێنی سەرنجی کڕیار ڕاکێشن".\nهەروەها لەوانیە کاریگەری پەتاکە تامەودایەکی دوور کاریگەری لەسەر مرۆڤ هەبێت ، ژمارەی ئەوکەسانە بەرزبێتەوە بەهۆی نیشانەکانی نەخۆشی لەماڵەوە زیاتر بمێننەوە.\nلۆشینک دەڵێت "ئەوەی فێریبوین و لەسەری ڕاهاتووین جوانیە، ئەوەش دۆخی هەموکەس نیە، بەڵام جیهانی کار لەماڵەوە دوور لە نوسینگەی کار، دەرفەتی نوێی بۆ هێناوینەتە کایەوە".\nدوای جیهانی پەتاکە پێدەچیت مانەوە لەماڵەوە هەوڵیک بێت بۆ ڕاگرتنی بڵاوبوونەوەی نەخۆشی و خۆپاراستن لەتووشبوونی.\nلەوانەیە مووشەکێکی ساڵانی شەستەکان گەڕابێتەوە خوولگەی زەوی\nزاناکانی ئاژانسی ئاسمانی وڵاتەیەکگرتوەکانی ئەمریکا (ناسا) دەڵین پاشماوەی مووشەکی باکارهاتبوو بۆهەڵدانی کەشتیەک بەرەوە مانگ لەشەستەکاندا لەوانەیە دوای 54 ساڵ گەڕابێتەوە خولگەی زەوی.\nزاناکان ئەو تەنەیان لەمانگی 9ی ڕابردوودا بەدی کردوە، لەڕێگای تلسکۆبی ڕوپێوی تایبەتەوە لە دورگەی ماوی لەهاوایی. سەرەتا لەو باوەرەدابوون لەوانەیە بەردبێت، ناویان لێناوە 2020 SO کاتێک ڕەوتی ئەو تەنە دەچێتە ئاستێک لەزەوی نزیک دەبێتەوە، سەرنجی ناوەندی تەنە نزیکەکانی لەزەویەوە ڕاکێشاوە، لە تاقیگەی هەڵدانی مووشەکی ناسا لەکالیفۆرنیا.\nزاناکان سەرنجی ئەویشیاندا خولگەی تەنەکە جیاوازە لە بەرد باوەکانی لەوەلاییدا هەن. لەکاتێکدا بەرد خولگەیەکی باوی درێژ و لاری بەرەو زەوی هەیە، بەڵام ئەم تەنە خولگەی لەئاستێکی ڕێکە وەک زەویە.\nبۆڵ شۆداس دەڵێت" توێژینەوەی زیاتر و پێوانەی تەنکە دەریخستوە لەوانیە لەدەستکردی مرۆڤ بێت، لەسەر بنەمای قەوارە و چڕیی ئەگەری هەیە بەشیک بێت لە مووشەک. شۆداس گوومانی هەیە ئەوە پاشماوەی ئەرکێک بوە بۆ مانگ، بۆ سەلماندنی ئەوە، خولگەی مووشەکی 2020 SO گەڕاندەوە بۆ دواوە، بەدواچوونیان بۆ نزیکترین ڕێڕەو کرد لەزەویەوە تا مانگی 9ی ساڵی 1966.\nئەو بەروارە هەمان بەروارە کەشتیی Surveyor 2 ئەوی ناسای هەڵیدابوو لەسەر مانگ بنیشێتەوە، دروستکرابوو بۆ ڕووپێوی پێگەی نیشتنەوەی نێردراوی دوای ئەوە ئەپۆلۆ، ئەوەی پلانی بۆدانرابوو مرۆڤ بگەێنێتە سەر مانگ لەساڵی 1969دا.\nمووشەکی ئەتڵەس هەڵدراو دوای ماوەیکەی کەم لەمووشەکەی ناوند جیابۆتەوە ئەوەی بۆقۆناغی نیشتنەوە لەسەر مانگ دانرابوو. بەڵام کەشتیەکە بەشێکی جووڵەپێکردنی لەواڵایی و خولگەی مانگدا لەکار کەوتبوو، ئەوەش هۆکاری کەوتنەخوارەوە و بەرکەوتنی بەخاکی مانگدا و تێشکانی بووە.\nلەلایەکی‌کەوە مووشەکی ناوەند لەهەمانکاتدا جیابۆتەوە بەدووری مانگدا سوراوەتەوە و دواتر دورکەوتۆتەوە لەخولگەیەکدا بەرەوە خۆر دیار نەماوە.\nناسا دەڵێت پێدەچێت مووشەکی 2020 SO گەڕابێتەوە و ڕاکێشانی زەوی لە ڕۆژی 8ی مانگی 11دا هێنابێتیە خولگەی زەوی، لەبەرزیی 1.5 ملێۆن کیلۆمەتر . پێشبینی دەکرێت بۆ ماوەی 4 مانگ لەوێ بمێنێتەوە، بەر لەوەی بۆچارێکیکە لەمانگی 3ی داهاتوودا بۆ خولگەی خۆر بگەڕێتەوە.\nناسا دەڵێت ئەو مووشەکە دوو ئەڵقەی گەورەی خولانەوە بەدوری زەویدا دەخولێتەوە نزیکترینیان لەمانگی 12ی داهاتوودا دەبێت، لەوکاتەشدا زاناکان دەتوانن لەنزیکەوە چاودێری بکەن و لەڕێگای شیکرنەوەی تیشکەوە باشتر بزانن بەردی ئاسمانە یاخود پارچەی مووشەکە؟.\nبەرنامەی زانست و تەکنەلۆجیا 16-11-2020


پەیامێک بۆ جڤاتی نیشتیمانی بزوتنەوەی گۆڕان – Standard Kurd\nپەیامێک بۆ جڤاتی نیشتیمانی بزوتنەوەی گۆڕان\nلەلایەن ستاندار Posted on ئه‌یلول 10, 2018 1432 جار بینراوە 0 سەرنج\nبڕیارە ئەمڕۆ کۆبەنەوەی جڤاتی نیشتمانی ئەنجام بدرێت، بە پێویستی دەزانم لە پێناو قورسایی و سەنگی بزوتنەوەی گۆڕان و متمانە و پشیوانی جەماوەرەکەی، ئەو پەیامە لەوپەڕی دڵسۆزیم بۆ دۆخی کاری ڕێکخراوەیی و سیاسی بزوتنەوەکە ئاراستەی ئێوە بکەم، بەو پێیەی ێوە ناوەندی بڕیار و نوێنەر و بەرپرسیاری تەواوی ئۆرگان و جومگکەکانی ناو بزوتنەوەکەن.بەهیوای ئەوەی جڤاتی نیشتیمانی بزوتنەوەی گۆڕان لە ئاستی بەرپرسیارێتی مێژویی و متمانەی هەڵسوڕاوان و جەماوەری بزوتنەوەی گۆڕان دابێت و بڕیار بدات ؛\n۱. بایکۆتی هەڵبژاردنە ساختە و تەزویرەکەی پارتی و یەکێتی بکات، نەچێتە ناو هەڵبژارنێکەوە، کەسەرلەبەری فرت و فێڵ و ساختەکارییە.\n۲. بایکۆتی تەواوی حکومەتی خۆجێی لە سلێمانی بکات، بزوتنەوەی گۆڕان نەکاتە قوربانی، ئەو حکومەتە شکستخواردوە، لە پێناو پۆست و بەرژەوەندی چەند کەسێک.\n۳. لە پەرلەمانی عێڕاق، بڕیار ئۆپۆزسیۆنبونی ڕابگەینێت، نەچێتە ناو هیچ تحالف و هاوپەیمانیەتێک بۆ پێکهێنانی حکومەتی نوێی عێڕاق، بەشدار و کۆبونەوە لەگەڵ هیچ وەفدێکی پارتی و یەکێتی نەکات بۆچونە بەغدا بە وەفدی هاوبەش.\n٤. بڕیار لەسەر ئەوە بدرێت کێشە ناوخۆییەکانی بزوتنەوەی گۆڕان چارەسەر بکرێت و ئامادەکاری بکرێت، بۆ بەستنی کۆنکرەیەکی نەوعی و پێداچونەوەیەکی جدی بکرێت، بە تەواوی ئۆرگان و ژور و مەکۆ و ئەنجومەنەکانی دەرەوە. کار بکرێت، لە پێناو چۆنایەتیەکی بەهێز و پتەو ، دور لەو فەوزا و پاشاگەردانیەی ئەمڕۆ لە ناو بزوتنەوەکە دەگوزەرێت. بەهیوای ئەوەی تەواوی هەڵسوڕاوانی بزوتنەوەی گۆڕان، دڵسۆزانە و ئازایانە فشاربکەن لەسە جڤاتی نیشتیمانی، بۆ ئەوەی بریارێکی دروست و ڕاست بدەن لەسەر ئەو دۆخە سیاسیەی بزوتنەوەکە تێی کەوتیە.\nهەڵسوڕاوی بزوتنەوەی گۆڕان\nبڵاوکراوەی پێشووهه‌مووان دژی كوردو كوردیش دژی خۆی!!؟\nبڵاوکراوەی نوێترسەرۆکی لیستی گۆڕان وەک یەکەم سەرۆک لیست سەروەت‌و سامانەکەی ئاشکرادەکات


وه‌ك وه‌فایه‌ك بۆ خه‌ڵكه ساده‌و به‌خشنده‌كه‌ی ناوچه‌ی پشده‌ر له دوو بیره‌وه‌ری كاره‌ساتبار 24/4/1974 – 24/4/1982 .\nقوتابخانه‌ی ئاسۆس كه گه‌وره‌ترین خوێندنگا بوو له‌شاره‌كه‌دا چه‌ند مه‌ترێك چوبوه قوڵای زه‌وی یه‌وه سه‌رۆكایه‌تی زانكۆ بازاڕ و ئوتێله‌كه‌ی حسن سعید و چاخانه‌كه‌ی قادر پڕبون له خوێن و پارچه‌پارچه‌ی جه‌سته‌ی مرۆڤه‌كان بۆ\nبۆ كرۆزی خێزانه هه‌شت كه‌سیه‌كه‌ی فه‌تحی ڕه‌سام خوێندكار و مامۆستایانی زانكۆ زیڕه‌ی مناڵ و هاواری ژنان .\nگه‌ڕه‌كی كاره‌با خوشكه ناكامه‌كه‌ی مامۆستا فوادی حمه لاو ئه‌و ماڵه‌ی كه شه‌و ئێمه لێی خه‌وتبوین جه‌سته‌ی له‌توپه‌تی قوباد كوڕه جوان خاسه‌كه‌ی حسنی حاجی محمود ده‌یان و سه‌دان شه‌هیدی تر له‌گه‌ڵ شاره‌كه‌دا شه‌هید كران ئیتر من چه‌ند هاوڕێیه‌كم خێرا ڕۆیشتین بۆ سه‌رۆكایه‌تی زانكۆ بۆ هۆڵی ئینحساره‌كه بۆ دائیره‌ی به‌ریده‌كه هه‌رچی برینداره‌كان هه‌بوو كۆمان كردنه‌وه كه نزیكه‌ی (100) كه‌س ده‌بون بردماننه مزگه‌وتی خانه‌قا هه‌ندێكیان به‌ئاسته‌م ڕۆحیان تیامابو به‌په‌له چومه نه‌خۆشخانه له‌وێ فه‌راشی خه‌سته‌خانه‌كه بریندار بوو كه به‌رامبه‌ر مه‌كته‌بی ئاسۆس بوو (دكتۆر مێگفی كریم به‌رزنجی) كه خزمم بوو به‌خۆی و جانتایه ده‌رمانه‌وه بردم بۆ مزگه‌وتی خانه‌قا بۆ چاره‌سه‌ری برینداره‌كان نه‌یده‌زانی چۆن چاره‌سه‌ریان بكات چونكه برینداره‌كان هه‌موویان خوێنیان لێ ده‌چۆڕا سه‌رژمێری بریندار و كوژراوه‌كانمان به‌ته‌خمین نارد به‌بێ ته‌لدا هه‌ندێ له برینداره‌كانمان به ئوتومبێلی خه‌ڵك نارد بۆ سه‌رده‌شت شاره‌كه ئه‌و ڕۆژ و شه‌وه یه‌ك كه‌سی تیانه‌ما لێپرسراو پێشمه‌رگه له پێش خه‌ڵكه‌وه ڕایان ده‌كرد كه‌س ده‌ست نه‌كه‌وت كه هه‌ندێك له جه‌نازه‌كان بشارنه‌وه بیرم دێ خوالێخۆشبوو قادر بنا و قاله‌ی حمه چاوه‌ش چوار كه‌سی خستبوه ئوتومبێله‌كه‌یه‌وه كه شه‌هیدان سۆران سه‌ڵه‌ته و ئازاد و حمه سام سام بوون له دووره‌وه هاواری له‌من كرد ووتی سید احمد به‌ڵكو خه‌ڵكێك په‌یداكه‌یت ئه‌م لاشانه له‌م به‌تانیه‌دان بیشارینه‌وه ئه‌مه فڵان و فڵانن ووتم بابیان به‌ین بۆ گره سپیان له‌وێ باره‌گاكه‌ی ئێمه‌ی لێ یه و ئه‌یان نێژین له‌وێ ناشتمانن هه‌رچواریان به‌یه‌كه‌وه دوای مانگێ كه‌سوكاریان هاتن بۆ لای من بردمنه سه‌ر گۆڕه به‌كۆمه‌ڵه‌كه‌یان هه‌ر به به‌تانیه‌كانه‌وه بردیاننه‌وه بۆ سلێمانی.\nڕۆژی 24/4/1974 كاره‌ساتێك بوو كه هه‌رگیز بیرناچێته‌وه بۆیه جارێكی تر له‌و ڕۆژه‌دا به‌ڵام دوای چه‌ند ساڵ دوای ئاشبه‌تاڵه ئابڕوبه‌ره‌كه‌ی ساڵی 1975 خه‌ڵكی خۆڕاگر و شۆڕش په‌روه‌ر له 24/4/1982 ئه‌مجاره به ڕێنمای شۆڕشی نوێ به ڕابه‌رایه‌تی یه‌كێتی نیشتیمانی كوردستان ئه‌و یه‌كێتیه‌ی گڕی به‌شه‌وه‌زه‌نگ دا و دار به‌ڕوی له‌سه‌ر ته‌وقی سه‌ری سه‌ددام و حزبه فاشیه‌كه‌ی ڕواند .\nبۆ ئه‌و ڕۆژه كاره‌ستباره ڕاپه‌ڕین ئه‌ندام و كادره‌كانی (ی.ن.ك) و شۆڕشی نوێ پێشه‌نگی ئه‌و ڕاپه‌ڕینه بوون هاواریان ده‌كرد فاشیه‌كان بۆ ده‌ره‌وه خائنان بۆ زبڵدانی مێژوو مه‌خابن جارێكی تر شاره‌كه‌یان شه‌هید كرد جارێكی تر ڕۆڵه چاو نه‌ترسه‌كانی (ی.ن.ك) و شۆڕشی نوێ به ڕابه‌رایه‌تی مامی گه‌وره ڕاپه‌ڕین به‌ڕوی داگیركه‌ردا شێره ژنی قه‌ڵادزێ سنه‌وبه‌ر به‌خوێنی خۆی و هاوڕێكانی سه‌ركه‌وتنی بۆ شۆڕشی نوێ بۆ یه‌كێتیه‌كه‌ی سه‌ربڵندی بۆ قه‌ڵادزێ و نه‌ته‌وه‌كه‌ی تۆمار كرد.\nسڵاو له قه‌ڵادزێ قه‌ڵای خۆڕاگری و به‌خشنده‌یی سڵاو له تێكڕا شه‌هیدانی ڕێگای ڕزگاری و سه‌رفرازی نه‌ته‌وه‌ی كورد.


یانه‌ی سه‌یدسادق له‌پێشمه‌رگه‌ی سلێمانی ده‌باته‌وه\nیاریه‌كانی قۆناغی دووه‌می خولی پله‌یه‌كی كوردستان كۆمه‌ڵه‌ی دووه‌م ده‌ستی پێكرد‌و له‌یه‌كێك له‌یاریه‌كانی ئه‌م هه‌فته‌یه‌شدا یانه‌ی سه‌یدسادق به‌پاڵپشتی هانده‌ره زۆره‌كه‌ی میوانداری پێشمه‌رگه‌ی سلێمانی كرد.\nگێمی یه‌كه‌م هه‌ردوو یانه نه‌یانتوانی سود له‌و هێرشانه ببینن كه ده‌یانكرده سه‌ر گۆڵی یه‌كتری هه‌ر ئه‌وه‌ش وایكرد كه ئه‌و گێمه به‌بێ گۆڵ كۆتای پێ بێت.\nگێمی دووه‌م به‌پێچه‌وانه‌وه یاریه‌كه زیاتر به‌هێزی به‌خۆیه‌وه بینی‌و له‌ئاكامی فشاره‌كانی یانه‌ی سه‌یدسادق توانی له‌خوله‌كی 60 له‌رێگه‌ی مه‌حمود شاكر ببێته خاوه‌نی گۆڵی یه‌كه‌م، به‌ڵام زوو یانه‌ی میوان وه‌ڵامی دایه‌وه‌و له‌خوله‌كی 68 دیاری عه‌لی ئه‌نجامه‌كه‌ی بۆ پێشمه‌رگه‌ی سلێمانی یه‌كسان كرده‌وه.\nدوای یه‌كسان كردنه‌وه‌ی ئه‌نجامه‌كه هه‌ردوو یانه هه‌وڵی گۆڵی دووه‌میان ده‌دا، به‌ڵام جارێكیتر یانه‌ی خاوه‌ن ماڵ سه‌ركه‌وتوو بوو له‌گۆرینی ئه‌نجامه‌كه‌و له‌خوله‌كی 74میلاد وه‌هاب توانی گۆڵی دووه‌م‌و سه‌ركه‌وتنی یانه‌ی سه‌یدسادق تۆماربكات.\nیانه‌ی میوان هه‌وڵی زۆریدا بۆ یه‌كسان كردنه‌وه‌ی ئه‌نجامه‌كه، به‌ڵام بێ ئاكام بوو، له‌كۆتاییشدا یاریه‌كه به‌ئه‌نجامی(2-1)گۆڵ له‌به‌رژه‌وه‌ندی یانه‌ی سه‌یدسادق كۆتای هات.\nهه‌ر له‌یاریه‌كه‌دا به‌هۆی فرێدانی بتڵی ئاو‌و دار‌و به‌رد‌و هاتنه ناوه‌وه‌ی هانده‌ر بۆ ناویاریگا بۆ ماوه‌یه‌ك یاریه‌كه وه‌ستا.\nبه‌و ئه‌نجامه یانه‌ی پێشمه‌رگه‌ی سلێمانی خاوه‌نی 13خاڵه‌و له‌پله‌ی یه‌كه‌می كۆمه‌ڵه‌كه‌یه‌تی‌و یانه‌ی سه‌یدسادقیش به7خاڵ خۆی له‌پله‌ی شه‌شه‌م ده‌بینێته‌وه.\nئه‌م بابه‌ته 824 جار خوێنراوه‌ته‌وه\nنووسینگەی بارزانی روونکردنەوەیەکی بڵاوکردەوە


شەڕەكانی سوریا بووە بەشەڕی ئەمریكاو روسیا ڕێكەوتنی یەپەگەو ڕژێمی سوریا كارناكاتە سەر پەیوەندییەكانی كوردو ئەمەریكا\nڕێكەوتنی یەكینەكانی پاراستنی گەل یەپەگەو ڕژێمی سوریا كارناكاتە سەر پەیوەندییەكانی كوردی رۆژئاوای كوردستان‌و ئەمەریكا، ئەوەش بەقسەی پاوڵ سەلیم جێگری پەیمانگای خۆرهەڵاتی ناوەڕاست بۆ لێكۆڵینەوەو شارەزای سوریا.\nپاوڵ سەلیم لەمیانی چاوپێكەوتنێكی لەگەڵ دەنگی ئەمریكا باسی لەوە كردووە، كە دوای رێكەوتنی نێوان یەكینەكانی پاراستنی گەل لەعفرین لەگەڵ سوپای سوریا ج كاریگەرییەكی دەبێت بۆ سەر پەیوەندی نیوان كوردی سوریاو ئەمەریكا.\nپاوڵ لای وایە شەڕەكە گۆڕانكارییەكی كتوپڕی بەسەردا هاتووەو دەڵێت: "شەڕەكە لەشەڕی لەناوبردنی داعش، تاوەكو شەڕی ململانی نێوخۆییەكانی سوریاشی تێپەڕاندووە، ئێستا شەڕی سوریا شەڕی وڵاتانی ناوچەكەو زلهێزانی وەك ئەمەریكاو ڕوسیایە".\nناوبراو هەروەها دەڵێت: "كوردیش لەعفرین كەوتووەتە نێوان ئەو هەموو جیاوازییانە، پێموا نییە ئەمەریكا لەدژی ئەو لەیەك نزیك بوونەوەیە بێت، لەرابردووش دژی نەبووە".\nلە بەشیكی تری وتووێژەكە باسی پەیوەندییە دیبلۆماسییەكانی توركیاو ئەمەریكا كراوە بە تایبەتی دوا سەردان‌و كۆبوونەوەی وەزیری دەرەوەی ئەمەریكا لەگەڵ سەرۆكی توركیا رەجەب تەیب ئەردۆغان، كە وادەردەكەوێت وەك راگەیاندنەكانیان كەوتبنە رێكەوتنێك، پاش ئەو هەموو ئاڵۆزییانەی بەسەر پەیوەندی ئەو دوو وڵاتەدا هاتووە، كە هەرلایەو بەهاوپەیمانییەكی ستراتیژی ناوی یەك دەبەن.\nلەو بارەیەوە پاوڵ دەڵێت: "چوونی تیلەرسن بۆ هێشتنەوەی ئەو تاڵە پەیوەندییەبوو، كە لە نێوان ئەو دوو وڵاتەدا ماوە، بۆ ئەوەی جیاوازییەكانیان لەوە زیاتر فراوان نەبێت، لەناوچەكە ئەمەریكا زیاتر بەتەنگ زیادبوونی دەسەڵاتی ئێرانە لەو ناوچەیەی، كە ئەگەری هەیە مەترسی بێت بۆ ئیسرائیل‌و هاوپەیمانەكانی تری ئەمەریكا."


توركیا.. ته‌قینه‌وه‌یه‌ك له هه‌كاری، ژماره‌یه‌ك سه‌ربازی كرده قوربانی\nله ڕاگه‌یه‌ندراوێكدا، كه وه‌زاره‌تی به‌رگریی توركیا بڵاویكردۆته‌وه ده‌ڵێت، له ئاكامی ته‌قینه‌وه‌یه‌ك له بنكه‌یه‌كی سه‌ربازیی هه‌كاری، ژماره‌یه‌ك سه‌رباز برینداربوون و چه‌ند سه‌بازێكی دیكه‌ش بێسه‌روشوێنن.\nله‌به‌شێكی ڕاگه‌یه‌ندراوه‌كه‌دا ئاماژه‌به‌وه‌كراوه، له ئاكامی ته‌قینه‌وه‌یه‌ك له بنكه‌یه‌كی سه‌ربازیی له پارێزگای هه‌كاری به‌پێی زانیارییه سه‌ره‌تاییه‌كان، 25 سه‌رباز برینداربوون كه برینی هه‌ندێكیان سه‌خته‌و مه‌ترسی له‌سه‌ر ژیانیان هه‌یه، هاوكات حه‌وت دیكه‌ش بێسه‌روشوێنن و گه‌ڕان به دوای ئه‌و حه‌وت سه‌ربازه‌دا تا ئێستاش به‌رده‌وامه.\nله به‌شێكی تری راگه‌یه‌نراوه‌كه‌دا هاتووه: "ته‌قینه‌وه‌كه له كۆگایه‌كی چه‌ك و ته‌قه‌مه‌نی قورس له بنكه‌یه‌كی سه‌ربازی روویداوه، به‌ڵام تائێستا هۆكاری سه‌ره‌كی ڕووداوه‌كه نه‌زانراوه‌و، لێكۆڵینه‌وه‌ش له‌وباره‌یه‌وه ده‌ستیپێكردووه.


سێزدەهەمین کۆڕبەندی ڕێکخراوی هاوکاریی ئیسلامی، لووتکەی ناکۆکی دونیای ئیسلام\nNNSROJ: لەبەیاننامەی کۆتایی کۆڕبەندی بەرپرسانی باڵای ڕێکخراوی هاوکاریی ئیسلامیدا کە بە دێکلەراسیۆنی ئیستانبوڵ ناونراوە، ڕەخنەی توند رووبەرووی حکومەتی کۆماری ئیسلامی ئێران کراوە و ناوی "پەکەکە، پەیەدە و یەپەگە"ش خراوەتە پاڵ گروپە توندرەوە ئیسلامییەکان.\nلەو بەیاننامەیەدا هێرش بۆسەر باڵاخانه دیپلۆماتیکەکانی سعودیا لە دوو گەورە شاری ئێران، تاران و مەشهەد سەرکۆنەکراوە. هەروەها کاردانەوەکانی ئێران بەرامبەر بە لەسێدارەدانی چالاکانی شیعە لە سعودیا بە بێ بنەما و بەدەستێوەردانی ئاشکرا لەکارووباری ناوخۆیی سعودیەدا لەقەڵەمدراوە.\nلەبەشێکی دیکەی ئەو بەیاننامەیەدا دەست تێوەردانی ئێران لە کارووباری ناوخۆیی وڵاتگەلی ناوچە و هەندێ وڵاتی ئەندامی ڕێکخراوی هاوکاریی ئیسلامی وەکوو بەحرەین، یەمەن، سوریە و سومالی و بەردەوامی پاڵپشتی کۆماری ئیسلامی ئێران لە تیرۆریزم شەرمەزار کراوە .\nحەسەن رۆحانی سەرۆک کۆماری ئێران و محەممەد جەواد زەریف وەزیری کاروباری دەرەوەی ئێران، بەشداری دانیشتنی لوتکەی ڕێکخراوی هاریکاریی ئیسلامی نەبوون.\nبە گوتەی ڕاگەیەندنەکانی ئێران هۆکاری بەشدار نەبوونی بەرپرسانی باڵای کۆماری ئیسلامی، نیشاندانی نارەزایەتی لەدژی ناوەرۆکی بەیاننامەی کۆتایی کۆڕبەندی بەرپرسانی باڵای ڕێکخراوی هاوکاریی ئیسلامی بووە کە لەناویدا چوار خاڵی دژی ئێران و خاڵێکی دژی حیزبوڵڵای لوبنان جێگیر کراوە.\nوەزیری کارووباری دەرەوەی ئێران پێشتر سەبارەت بە ڕەشنوسی بەیاننامەی کۆتایی ڕێکخراوی هاوکاری ئیسلامی گوتبووی" ئەو بەیاننامەیە بەپێچەوانەی ڕوحی یەکییەتی ئیسلامییە و لە بەرژەوەندی ئیسرائیل دایە".\nبەرێوەچوونی ئەو کۆڕبەندە هاوکاتە لەگەڵ قوڵبوونی قەیرانەکانی ڕۆژهەڵاتی ناوین و زەقبوونەوەی کێشەکانی نێوان وڵاتانی سەرەکی ڕێکخراوی هاوکاری ئیسلامی سەبارەت بە پرسی سوریا و هەندێک کێشەی دیکە. لەو نێوەندەدا سعودیا و ئێران پەیوەندی دیپلۆماتیکیان پچڕاوە و پەیوەندی نێوان ئێران و تورکیاش بێ گرژی نەبووە .\nچاودێری سیاسی، ئاسۆ ساڵح سەبارەت بە بەیاننامەی کۆتایی کۆڕبەندی ڕێکخراوی هاوکاریی ئیسلامی و سەرکۆنەکردنی حکومەتی کۆماری ئیسلامی ئێران، بە ناوەندی نوچە و شرۆڤەی ڕۆژ دەڵێت؛ ” دەوڵەتی تازه‌ی كۆماری ئیسلامی ئێران مه‌ئمووریه‌تی ئه‌وه‌ی پێدرابوو کە بەشێک لەسیاسه‌تی ده‌ره‌وه‌ی دووباره ڕێك بخاته‌وه. دۆكتۆرینی سیاسه‌تی ده‌ره‌وه‌ی ئێران لەوچووارچێوەیەدا هەوڵی بۆ چاره‌سه‌ر كردنی مه‌سه‌له‌ی ناوه‌كی و ئاسایی كردنه‌وه پێوه‌ندیه‌كان له‌گه‌ڵ وڵاتانی رۆژئاوادا کە تا ڕادەیەکیش سەرکەوتوو بوون. به‌ڵام ئاسایی كردنه‌وه‌ی پێوه‌ندی له‌گه‌ڵ دراوسێكان یا له‌گه‌ڵ وڵاتانی مێنا (واته ڕۆژهه‌ڵاتی ناوه‌ڕاست و باكووری ئافریقا) كه زۆربه‌یان ئیسلامین، زۆر سه‌ركه‌وتوو نه‌بووە. دەتوانین بڵێین ئەوە شکستێکە بۆ سیاسەتی دەرەوەی ئێران و بەیاننامەی کۆتایی رێكخراوه‌ی هاوكاریی ئیسلامی ئه‌و ڕاستیه‌مان بۆ ده‌رده‌خات".\nئاسۆ ساڵح لە وڵامی پرسیارێکی ئێن ئێن ئێس رۆژدا سەبارەت بە داهاتووی سیاسەتی دەرەوەی کۆماری ئیسلامی ئێران لە ڕۆژهەڵاتی ناڤین دەڵێت: ” پاش چاره‌سه‌ربوونی مه‌سه‌له‌ی ناوه‌كی، كۆماری ئیسلامی هه‌وڵ ده‌دا سیاسه‌تی ده‌ره‌وه‌ی خۆی له ئاست ناوچه بگۆڕێ. ئه‌و گۆڕانه ده‌توانێ هه‌م له سه‌ر ئه‌ساسی دروست كردنی كێشه بێت و هه‌م له سه‌ر ئه‌ساسی ئارام كردنه‌وه‌ی گرژیه‌كان. به‌لەبەرچاوگرتنی کاریگەری کۆماری ئیسلامی ئێران له سەر وڵاتانی ناوچه، وه‌كوو عێراق، یه‌مه‌ن، لوبنان و سووریه و کردەوەکانی ئەم دوواییەی وەکوو ناردنی هێزی سوپا(ئەرتەش) بۆ سوریا و ڕەوانەکردنی چەک بۆ هاوپەیمانەکانی لەو وڵاتانە ، دەردەکەوێت كه گۆڕانی سیاسه‌تی كۆماری ئیسلامی زیاتر به‌ره‌و قووڵتر كردنی گرژیه‌كان ده‌چێت. هەروەها هه‌وڵدان بۆ كاریگه‌ری زۆرتر لەسەر شیعه‌كانی به‌حرین و عه‌ره‌بستان و کارکردن لەپێناو نائارام كردنی ئه‌م وڵاتانه و دروست كردنی پێوه‌ندی ئابووری قووڵ له‌گه‌ڵ وڵاتانی ناوچه وه‌كوو پاكستان، عێراق، توركیه و حكوومه‌تی باشووری كوردستان بۆ گوشار خستنه سه‌ر بزووتنه‌وه‌ی به‌لووچ و كورد له ئێران ده‌توانێ بەشێک بێ لە چوارچێوه‌ی سه‌ره‌كی سیاسەتی دەرەوەی كۆماری ئیسلامی له داهاتوودا”.\nلەبەشێکی دیکەی بەیاننامەی کۆتایی بەرپرسانی باڵای ڕێکخراوی هاریکاری ئیسلامیدا ئاماژە بە مەترسیەکانی تیرۆر لەسەر وڵاتانی ئەندام کراوە. لەو پێوەندیەدا لەراگەیاندراوەکەدا هاتووە: "ڕێکخراوە تیرۆریستیەکانی وەک داعش، ئەلقاعیدە، بوکۆحەرام، ئەلشەباب و پەکەکە/پەیەدە/ یەپەگە بەهۆی بۆشایی دەسەڵات و بە وەدەستهێنانی هەل و دەرفەت و بەهێز بوونیان بوونەتە مایەی نیگەرانی بۆسەر وڵاتانی ئەندام. هەر بۆیە دەبێ بە باشترین شێوە خەباتی دژە تیرۆر درێژە پێبدەین”.\nڕیزکردنی ناوی "پەکەکە، پەیەدە و یەپەگە" لەپاڵ گروپگەلی تیرۆریستی، لەلایەن ئەو رێکخراوەوە لەکاتێکدایە کە ئەو کۆڕبەندە بە میوانداری تورکیا بەڕێوەدەچێت. حکومەتی ئەو وڵاتە لەساڵی ٢٠١٢ وە لەدژی بەهێز بوونی کورد لە ڕۆژئاڤای کوردستان بەگشتیی و پەیەدە بە تایبەتی بووە، تەنانەت ئەو پرسە بووەتە خاڵی ناکۆکی ئامریکا و تورکیاش.\nچاودێری سیاسی، هادی سۆفی زادە سەبارەت بەو پرسە بۆ ئێن ئێن ئێس ڕۆژ دواو گووتی؛ ” کۆبونەوەی ڕێکخراوی هاوکاریی ئیسلامی هەر چەند ساڵ جارێک بەڕێوە دەچێت، ئەمجارە لە تورکیە و بە واتایەکی دیکە تورکیە خانە خۆێی کۆبونەوەکە بووە. ئەگەر لە بازنەیەکی بەرفرەوانتریشدا لێکی بدەینەوە، دنیای ئیسلام بە هۆی قەیرانەکان بەسەر دووبەشدا دابەشبووە. تورکیە وەک نەیاری گەلی کورد لە ڕۆژئاوای کوردستان و هەمو بەشەکانی کوردستان ئامانجی شکست هێنانی نەتەوەی کوردە. بۆیە لەم قۆناغەدا گەرەکیە بڕیاراتی ئەم ڕێکخراوەیە بەو ئاڕاستەیەدا ببات کە خۆی مەبەستییەتی، چونکە بڕیاراتی ڕێکخراوی هاوکاریی ئیسلامی وەک دووهەمین ڕێکخراوی گەورەی نێودەوڵەتی دووای نەتەوە یەکگرتووەکان گرنگی خۆی هەیە. تورکییە ئەزانێت کە پێگەی کورد لە ئاستی نێونەتەوەییدا بەهێز بوە بۆیە ئەیەوێت بە بە دەست هێنانی دەنگی وڵاتانی ئیسلامی، ئەمریکا و ڕۆژئاوا ناچار بکا تا لە هاوکاری ڕۆژئاوای کوردستان خۆ ببوێرن."\nبەڕێوەچوونی ئەو کۆڕبەندە لە تورکیا لەکاتێکدایە کە حکومەتی ئەو وڵاتە لە باکووری کوردستان سەرقاڵی شەڕێکی قورسە، بەپێی ڕاپۆڕتی ڕێکخراوە نێودەوڵەتییەکانی مافی مرۆڤ لە ئەنجامی هێرشی سوپای تورکیا بۆسەر شارەکانی باکووری کوردستان دەیان هاووڵاتی کورد بوونەتە قوربانی، بەڵام لەو کۆڕبەندەدا ئاماژە بەو کوشتارانە نەکراوە و تەنیا جەخت لەسەر بەهێزکردنی شەڕ لەدژی پەکەکە کراوە.\nچاودێری سیاسی، سەعید ساعدی سەبارەت بە کاریگەری دەرکردنی ئەم بەیاننامەیە لەسەر ڕۆژئاڤای کوردستان و بزافی کورد لە باکووری کوردستان بە ئێن ئێن ئێس ڕۆژی گووت کە، ” ئاستی تۆندووتیژی و برەودانی زیاتری هەژموونی داگیرکاری و دۆزینەوەی پاڵ و گۆپاڵی نوێ لە درێژەی رەوتی ئینکار و ژینۆسایدی گەلی گورد رێک هاوتەریبە لە گەڵ بەرزبوونەوەی ئاستی بەرخودانی گەلی کورد. بە تایبەتی لەم چەند ساڵەی دواییدا گەلی کورد بە رەنج و گیانبازی خۆی لە رۆژئاوا و باکوور لە ناخی ئیرادەی کۆیلەکردنی مرۆڤی کوردی داوە.” ساعدی بە ئاماژە بەوە کە ئەوە بەشێکە لە سیاسەتەکانی تورکییەیە بۆ کۆکردنەوەی هاودەنگی و مەشروعیەتدان بە هێرس و پەلامارەکانی بۆ سەر گەلی کورد لە باکوور و ڕۆژئاڤا، دەڵێ؛ “ ئەوەی لازمە زۆر راشکاوانە بووترێت ئەوەیە کە رەوەندی بەرخۆدان و ئاستی وشیاری نەتەوەیی نیشانی داوە کە هەر چی فشار و کوشتار زیاتر پەرە بسێنێت، رادەی یەکگرتوویی و بڵندکردنی بەرخۆدانیش پەرە دەسێنێت. بەڵام دەرکردنی بەیاننامەی وەها و هەر هەوڵێکی تری لەم جۆرە هیچ لە خواست و ئیرادەی تێکۆشانی گەلەکەمان کەم ناکاتەوە.”\nکۆتایی سێزدەهەمین کۆڕبەندی ڕێکخراوی هاوکاریی ئیسلامی دوانیوەڕۆی ٢٧ی خاکەلێوە(١٥ی ئاوریل) بە گوتاری رەجەب تەییب ئەردۆغان سەرۆک کۆماری تورکیا لە ئیستانبوڵ کۆتایی پێهات .\nڕێکخراوی هاوکاریی وڵاتانی ئیسلامی، دووهەمین ڕێکخراوی گەورەی نێودەوڵەتییە دوای ڕێکخراوی نەتەوە یەکگرتووەکانە. ٥٧ وڵات لە ٤ کیشوەری جیهان تێدا ئەندامن و یەکەمین کۆڕبەندی ئەو ڕێکخراوە ساڵی ١٩٧٠ ی زایینی لە جەددەی پایتەختی سعودیا بەڕێوەچووە.\nڕێکخراوی هاوکاریی ئیسلامی


بزوتنه‌وه‌ی گۆڕان به‌فه‌رمی ده‌رگای خۆپاڵاوتنی بۆ كاندیدانی پۆستی رێكخەری گشتی كرده‌وه\nهه‌فته‌ی داهاتوو بزوتنه‌وه‌ی گۆڕان ئەندامانی خانەی راپەراندن و رێكخەری گشتی هەڵدەبژێردرێن، له‌ئێستاشدا بزوتنه‌وه‌كه ده‌رگای خۆپاڵاوتنی بۆ كاندیدانی پۆستی رێكخەری گشتی كرده‌وه.\nمیدیای فه‌رمی بزوتنه‌وه‌ی گۆڕان بڵاویكرده‌وه، كاتژمێر (8:00)ی به‌یانی ئەمڕۆ چوارشەممە، دەرگای خۆپاڵاوتنی بە روی كاندیدانی پۆستی (رێكخەری گشتی، خانەی راپەڕاندن، دەستەی سەرۆكایەتی جڤاتی گشتی)دا كرایەوە و پرۆسەى وەرگرتنى کاندیدان بۆ ماوەی هەشت رۆژ بەردەوام دەبێت، دوای داخستنی دەرگای خۆكاندید كردن ناوی كاندیدەكان ئاشكرا دەكرێن و لە وادەی دیاریكراوی خۆیدا هەڵبژاردنەكان ئەنجام دەدرێن.\nبەپێى رێکارەکان سەرەتا لە رۆژى (12/9/2019) هەڵبژاردنى دەستەى نوێى سەرۆکایەتى جڤاتى گشتى لەناو خودى جڤاتەکەدا هەڵدەبژێردرێت و سەرۆکى جڤاتى گشتى دەبێتە ئەندامى خانەى راپەڕاندن، بەپێی ئەو رێنماییانەش کە لە كۆبونەوەی جڤاتی نیشتمانیدا پەسەندكران رۆژی (14/9/2019) ئەندامانی خانەی راپەراندن و رێكخەری گشتی هەڵدەبژێردرێن کە بەپێی دەستوری بزوتنەوەى گۆڕان، ئەندامانی هەرد و جڤاتی نیشتمانی و گشتی و كەسایەتییە دیارەكانی بزوتنەوەكە دەتوانن خۆیان بۆ ئەو پۆستانە كاندید بكەن.\nپێشتریش رێکخەرى ژورى هەڵبژاردنى گۆڕان بە میدیای حزبه‌كه‌ی ڕاگه‌یاندبوو، پڕۆسه‌ی هەڵبژاردنی رێکخەری گشتی و ئەندامانی خانەی راپەڕاندن، لەژێر چاودێریی کۆمیسیۆنی باڵای هەڵبژاردنەکان و بە سەرپەرشتی دادوەرێک ئەنجام دەدرێت.


"فەرھاد سەنگاوی"، لە یەکێک لە بەرنامەکانی کەناڵێکی کوردیدا کە بەرنامەیەکی مێژوویی بوو، کۆمەڵێک لە ڕووداو و بەسەرھاتە سیاسییەکانی ناو لاپەڕەکانی مێژووی دوێنێى بزووتنەوەی ڕزگاریخوازی گەلەکەمان لە باشووری کوردستان ھەڵدایەوە.\nفەرھاد بێ ئەوەی ھیچ بەڵگەیەکی مێژوویی سەلمێنراو بخاتە ڕوو، کۆمەڵێک قسەی بێ مانا و چەواشەکارانەی خستەڕوو کە ھیچ بنەمایەکی درووستیان نییە و قسەکانیشی ناکەونە ناو خانەی ڕاستگۆییەوە.\nلەبەشی دووەمی ئەو بەرنامەیەدا، پێشکەشکاری بەرنامەکە، لاپەڕەی ڕووداوەکانی شەڕی "پشت ئاشان" ھەڵدەداتەوە، فەرھاد سەنگاویش لەوەڵامدا پرسیارێک دەخاتەڕوو، ئاخۆ حیزبی شیوعی کە بەقسەی ناوبراو حیزبێکی عێراقی بووە، چییان کردووە لە شاخەکانی کوردستان؟\nبێگوومان ھەرکەس تۆزێک ویژدان و تۆزێک زانیاری و کەمێک ھۆشیاری مێژوویی و تۆزێک"عەقڵی ساغ" بێت، شەرم دەکات لەوەی بڵێ:"حیزبی شیوعی چی کردووە لە شاخەکانی کوردستان؟".\nیان بڵێ" ئەوانە عەرەب بوون و لە شاخەکانی کوردستان چییان کردووە؟\nلێرەدا ھەوڵ دەدەم قسە لەسەر ئەو باسە بکەم و زانیارییە ھەڵەکانی "فەرھاد سەنگاوی" ڕاست بکەمەوە کە قسەکانی پڕبوون لە ڕق و کینە و دڵ ڕەقی بەرامبەر بە حیزبێکی تێکۆشەر و بەھەڵوێستی وەکوو حیزبی شیوعی کە خودان مێژوویەکی پڕ لە سەروەری و پاک و خاوێنە لەناو گۆڕەپانی سیاسی عێراق و کوردستاندا.\nئێستا پێویستە "فەرھاد سەنگاوی" و ھاوشێوەکانی بزانن کە حیزبی شیوعی عێراق، تاکە حیزبی عێراقییە کە بەشێوەیەکی ڕوون و ڕەوان دانی بە مافەکانی گەلی کوردستاندا ناوە و لەو پێناوەشدا قوربانییەکی بێ ئەژماری داوە.\nلەو کاتەوەی کە حیزبی شیوعی عێراق دامەزراوە، لەساڵی ١٩٣٥ و لە سەروتاری ڕۆژنامەی (کفاح الشعب)دا، بەشێوەیەکی ڕوون ئاماژەی بە مافی بڕیاردانی چارەنووس بۆ گەلی کوردستان و سەربەخۆیی کوردستان کردووە.\nھەڵوێستی حیزبی شیوعی عێراق سەبارەت بە مافی بڕیاردانی چارەنووس و پرسی سەربەخۆیی کوردستان، ھەڵوێستێکی نەگۆڕ و مەبدەئی ئەو حیزبەیە و بەکردەوە باوەڕی پێیەتی، لەمەیدانی تێکۆشانیدا ئەوەی سەلماندووە.لەسەر ئەو ھەڵوێستەشی باجێکی زۆری لەناو شەقامی عەرەبی عێراقی داوە.\nبەڵام ئاخۆ بۆچی "فەرھاد سەنگاوی" پرسیار دەکات:" حیزبی شیوعی حیزبێکی عەرەبییە، ئەوان چییان کردووە لە شاخەکانی کوردستان؟".\nیان ئەوەتا فەرھاد زۆر سادە و ساویلکەیە و ئاگای لە مێژوو نییە، یانیش ئاگای لێیەتی و تەنھا خاوەنی ھەست و بیرێکی شۆڤێنیستانەیە و ڕقی لە شیوعییە عەرەبەکانی عێراقە!.\nشیوعییە عەرەب و تورکمان و کریستیانەکانی عێراق، بۆئەوە نەھاتبوونە شاخ تاکوو خاکی کوردستان لەکۆڵ بنێن و بۆ بەشەکانی دیکەی عێراقی بگوازنەوە.\nشیوعییەکانی عێراق بە ھزری داگیرکاری ڕوویان لە چیاکانی کوردستان نەکردبوو، ئەوان لەسەر ئامانجێکی پیرۆز ھاتبوون، ئامانج بۆ ڕووخاندنی ڕژێمێکی بۆگەن کە کورەی مەرگی بۆ گەلانی عێراق و کوردستان داخستبوو.\nشیوعییەکانی عێراق، لەدژی زوڵم و زۆری و ستەمکاری ڕژێمە یەک لەدوای یەکەکانی عێراق سەنگەری خەباتیان گواستبۆوە بۆ شاخەکانی کوردستان، لەو شاخانەشدا بە دەیان و سەدان کچ و کوڕی عەرەب و تورکمانی شیوعی لەسەنگەری بەرگری خەڵکی کوردستان گیانیان بەختکردووە.\nھێشتا لەدامێنی بەشێکی زۆری چیاکانی کوردستاندا، تەرمی پێشمەرگەی گیان بەختکردووی شیوعییەکانی عێراقی لێیە، بەشێکی ئەو پێشمەرگە گیان بەختکردوانە، بەدەستی ڕژێمی سەدام و بەشێکی زۆریشیان بەدەستی خودی کورد کوژراون کە بە ھزری ئێستای "فەرھاد سەنگاوی"بیریان کردۆتەوە و پێیان وابووە شیوعییەکانی عێراق مافیان نییە لە چیاکانی کوردستان تێکۆشان بکەن، "چونکە ئەوانە عەرەبی عێراقین و نابێ لەکوردستان بن"!.\nبەشێکی زۆری شەڕە خوێناوییەکانی ناوخۆیی ھێزەکانی باشووری کوردستان، لە ئەنجامی ھەمان بیرکردنەوەکانی "فەرھاد سەنگاوی"بووە!، چونکە مەیدانی خەبات و تێکۆشان بۆ تاکە ھێزێک بەڕەوا دەزانێت و ئەو مافەش بۆ ھێزێکی دیکە دەستەبەر ناکات و پێی وایە ئەوانە عێراقین و نابێ لەچیاکانی کوردستان بن!.\nئەو عەقڵیەتە تاکڕەوانە و قۆرغکردنی مەیدانی تێکۆشان و ھەوڵدان بۆ وەدەرنانی ھێزەکانی دیکە لە مەیدانەکە بەبیانووی ئەوەی ئەوانە عەرەبی عێراقین و مافی ئەوەیان نییە لە چیاکانی کوردستان بن، دواجار شەڕێکی خوێناوی و ھەرگیز قەرەبوو نەکراوەی وەکوو کارەساتی خوێناوی"پشت ئاشان"ی لێکەوتەوە کە لەسەرەتای دەیەی ھەشتاکانی سەدەی ڕابردوودا لەنێوان "یەکێتی نیشتیمانی کوردستان و "حیزبی شیوعی عێراق" ڕوویداوە.\nئەوەیان باسێکی جیاوازە و لەبەشی دووەمدا ھەوڵ دەدەم چەواشەکارییە مێژوویەکانی "فەرھاد سەنگاوی" ڕاست بکەمەوە، چونکە لەوسەردەمەدا، فەرھاد بێژەری ئیستگەی "دەنگی گەلی کوردستان" بووە و بە دەنگە گڕ و ناخۆشەکەی خۆی، ھێزە چەکدارەکانی خۆیانیان ھاندەدا شەڕی پشت ئاشان بکەن و دواجاریش ئەو کارەساتەی لێکەوتەوە کە دیتمان.\n١٧/ ١٠/ ٢٠١٨


خه‌باتی ڕاسته‌خۆ چییە؟ – www.facebook.com/sekoy.anarkistan ***** anarkistan@riseup.net\n02/08/2013 Anarchistan ئەنارکیستان\nخه‌باتی ڕاسته‌خۆ چییە؟\nJ.2 خه‌باتی ڕاسته‌خۆ چییە؟\nئامانجی کاری ڕاسته‌وخۆ ئه‌وه‌یه که هه‌موو جه‌ماوه‌ر، نێرومێ، ئه‌و ئامرازانه‌یان پێبێت تا بتوانن وه‌ک پێویست سوود له شاره‌زایی و وه‌ستایی خۆیان وه‌ربگرن، تا بتوانن ئاڕاسته‌ی ژیانی خۆیان دیاری بکه‌ن. [Martha Ackelsberg, Op. Cit., p. 32]\nبه واته‌یه‌کی تر ئه‌نارکیسته‌کان ئه‌و بیروبۆچوونه ڕه‌ت ده‌که‌نه‌وه که ده‌ڵێت کۆمه‌ڵگه وه‌ستاو و نه‌گۆڕه statique و به‌و پێوه‌ره‌ش ئه‌وه ڕه‌ت ده‌که‌نه‌وه که هۆشمه‌ندیی خه‌ڵکی ناگۆڕێت و ئه‌وه‌ش که خه‌ڵکی گه‌لحۆن و هه‌روه‌هاش ده‌مێننه‌وه توانای گۆڕانیان نییه، به پێچه‌وانه‌وه ئه‌نارکیسته‌کان پاڵپشتی کاری ڕاسته‌وخۆی جه‌ماوه‌ر ده‌که‌ن بۆ به‌ده‌ستهێنانی داواکارییه‌کانیان، ئه‌وه له کاتێکدا که ده‌زانن ئه‌و کاره ئاسان نییه و گران ده‌که‌وێت له خه‌باتکردندا دژی سیستمی هه‌ره‌میی خاوه‌نئیمتیازه‌کان.\nبۆ خوێندنەوەی بابەتی دیكە لەو بارەوە، كلیكی ئەم بستەرە بكە\nسەرچاوەی دەقە ئینگلزییەكە\nPrevious Postبه‌شی D – ده‌وڵه‌تگه‌رایی و سه‌رمایه‌داری چۆن کارایی له‌سه‌ر کۆمه‌ڵگه داده‌نێن؟Next Postچینی فه‌رمانڕه‌وا چۆن ده‌توانێت، له كۆنترۆڵكردنی ده‌وڵه‌تدا به‌رده‌وامبێت ؟


پەرلەمان یان ڕیفراندۆم! … جیهاد موحەمەد – Dengekan\nbyJihad Muhamad\tApril 13, 2017\tGeneral, Opinion\nسەرکردایەتی یەکێتی بە گشتی و بە تایبەتی ئەوانەی سزادراون لەگەڵ هەموو ئەوانەی پێ لەسەر ئەوە دادەگرن، کە لە پێشدا پەرلەمان کارا بکرێتەوە، ئنجا ڕیفراندۆم بکرێت، با باش بزانن، ئەم کارە بۆ پارتی ئاسانە و ڕەنگە لە پێناوی سەپاندنی قسەیەکی تری خۆیاندا واز لەو کەلەڕەقییە بهێنن، کە پەرلەمانییان پەکخستووە و پەساپۆرتی پەڕینەوە لە دەڤەری سەوز و شینەوە بۆ دەڤەری زەرد نوێناکەنەوە بۆ سەرۆکی پەرلەمانی لە کارخراو و وەزیرە دوورخراوەکان و هەندێک لە ئەندام پەرلەمانتارانی دیکە. چونکە کاراکردنەوەی پەرەلەمان لە کەلەڕەقی پارتی زیاتر هیچ شتێکی تر نییە، کە بنەماکەی سیاسەت و سیناریۆیەکی فێڵاویە.\nگرنگە خەڵک بە گشتی و یەکێتیەکان و بزووتنەوەی گۆڕان باش ئەوە بزانن، کە هەموو ئەم مەسەلانە ئەگەر بە وردی و دووربینی و لۆژیکانە کاری لەسەر نەکرێت، ئەوە لە جێبەجێکردنییاندا ئاوکردنە ناو ئاشی پارتیە و هیچی تر.\nکەی ئەوە داواکاریە تۆ بڵێیت، با پەرلەمان کارا بکرێتەوە دواتر ڕیفراندۆم بکرێت!. بە بێ ئەوەی تێگەیشتبێتی لە ڕەهەندە سیاسییەکەی ئەم پەکخستنەی پەرلەمان. یان ئەگەر تێگەیشتوویت و تەواو ڕەهەندەکانی ئەم سیناریۆیە پێدەزانیت، بەڵام بەوە بێدەنگ دەبیت کە پەرلەمان کارابکرێتەوە و هیچی تر، کەواتە ئێوە ئاو دەکەنەوە ناو ئاشی پارتی و ئەم حوکمڕانییە گەندەڵ و ستەمکارە.\nپەرلەمانێک کە بێ بەها بێت، بێ دەنگ بێت، چالاک نەبێت، هیچ دەورێکی لە داڕشتن و ڕەنگڕێژکردنی سیاسەت و حوکمڕانی کوردستاندا نەبێت، نەتوانێت وەزیرێک و گزێرێک چ جای سەرۆکی وەزیران بۆ جارێک بانگهێشت بکات بۆ نێو پەرلەمان و لێپەرسینەوەی لەگەڵدا بکات، پەرلەمانێک لە سەروو خۆیەوە سەرۆکێکی بە ناوی (سەرۆکی هەرێم) و ئەندام مەکتەبێکی سیاسی پارتی بە ناوی(ڕاوێژکاری ئاسایشی نەتەوەیی) دانابێت، نەتوانێت هیچ جۆر یاسا و بڕیارێک دەربکات بۆ گۆڕینییان، جا با کاراش بکرێتەوە، چ لە مەسەلەکە دەگۆڕێت؟! بە دڵنییاییەوە هیچ. ئەم کاراکردنەوەیە، کە بەردەوام کراوە بە داواکارییەکی سیاسسی گرنگ و بەسەردەمی بزووتنەوەی گۆڕان و ناڕازییبووەکانی یەکێیتەوەیە، وەک ئەوە وایە بڵێیت: تۆ ئاو بڕێژە ئاشەکەوە، بۆ ئەوەی بێدەنگمان بکەیت لە ئاستی داگیرکارییەکانی خۆت و جێبەجێکردنی پڕۆژەکانی خۆتدا.\nئەم داواکارییە پوچە، بەرهەمی سەرکێشیی و هەژموونی پارتیە، ئەگەر پارتی ئەوەندە بە سەرکێشی و بە تووندی وەڵامی نەبوایە بۆتان، ئێوە ئەم داواکارییەتان نەدەبوو. دنیای حوکمڕانییە ستەمکارییەکەی هەردوو مەکتەبی سیاسی پارتی و یەکێتی و هەردوو بنەماڵەی بارزانی و تاڵەبانی بێدەنگ درێژەیان دەدا بە حوکمڕانییە ستەمکاریی و گەندەڵییەکەی خۆیان. بەڵام ئەم دوو مەکەتەبە و ئەم دوو بنەماڵەیە وا دیارە لەوە فێڵاویترن کە تا ئێستا خەڵکی گشتی و ئێوەی سیاسیی و رۆشنبیری ناو سەرکردایەتی یەكێتی و بزووتنەوەی گۆڕانیش هەستی پێکردبێت. دەیان سیناروێی وەک پەکخستنی پەرلەمان و موچە بڕین و ئاڵای کوردستان و ڕیفراندۆم و دەوڵەتی کوردیان بە دەستەوەیەوە. ئەمانە بۆ ئەوەیە کە بەرەی ئۆپۆزسوێن کورت بکەنەوە لە ناڕازیبووەکانی یەکیتی و بزووتنەوەی گۆڕاندا، بۆ ئەوەی لە جیاتی خۆپیشاندان و ناڕەزایەتی خەڵکی گشتی و چەوساوە و ستەملێکراوەکان ئەم نوێنەرانە ناڕازی بن و بە دروشمی(کاراکردنەوەی پەرلەمان، گەڕانەوەی وەزیرەکان، چاکسازییەکی درۆزنانە، مسەلەی نەوتفرۆشتن، مەسەلەی جەعفەری و عەبادی و مالکی، مەسەلەی شنگاڵ و پەکەکە و ئەنەکەسە و ڕۆژئاو، مەسەلەی کارەبا و ئاوی پاکی خواردنەوە و تەندروستی و پەروەدە و دەیان مەسەلەی دیکەی لەم بابەتانە) خەڵکی پێوە سەرقاڵ بکەن لە لایەک و لە لایەکی دیکە خەڵکی دڵخۆش بکەن بەوەی کۆمەڵێک لە ناو یەکێتیدا ناڕازین لەم حوکمڕانییە و بزووتنەوەی گۆرانیش پشتیوانی خەڵک دەکات.\nئەگەر ناڕازیبووەکانی ناو یەکیتی و بزووتنەوەی گۆڕان ڕاستیان دەوێت و دەیانەوێت بە ڕاستی بەرهەمی ئەم حوکمڕانییە نەبن و درێژە پێدەری ئەم ستەمکارییە نەبن، دەبێت باش ئەوە بزانن کە لە بناغەوە (ئاشەکە) لە کار کەوتووە و کەڵکی لێبڕاوە، بەردەکانی سواوە، هیچ ناهاڕێت. جگە لەوەی هیچیش ناهاڕێت، گەنمی تێناکرێت بۆ هاڕین، لە جیاتی گەنم، بە موزایدەی سیاسیی و خۆ سەپاندنی حیزبێکی سیاسی و بەرفراوان بوونی زیاتری هەژموونی خۆی بەسەر کوردستاندا، ڕێفراندۆم و دەوڵەتی کوردی تێدەکرێت. ئەمە چ لۆژیکێکە و چ خۆ خەڵەتاندنێکە، کە ئێوەی سیاسیی گرتووتانە بە دەمتانەوە. ئەگەر ئێوە بە ڕاستی ئۆپۆزسوێنن، بە ڕاستی هەست بە ترسناکییەکان دەکەن، بە ڕاستی پێدەزانن کە ئەمە حوکمڕانیی نییە، ئەوە دەبێت لە هەوڵی ئەوەدا بن ئاشکە لە بنەڕەتەوە هەڵتەکێنن و ئاشێکی نوێی سەردەمیانە و شایستە بە ژیانی خەڵکی دامەزرێنن، دەبێت ئاشەوانەکانی ئاشەکەش خەڵکی خۆیان بن نەک بنەماڵە و تاقم و دەستەیەکی مافیایی و گەندەڵ. سەیرە بەلامەوە بزووتنەوەی گۆڕان بڵێت، بەڵێ ئێمە ئێستا کاندیدمان هەیە بۆ (کورسیەکەی سەرۆکی هەرێم)، کام سەرۆک و کام سەرۆکایەتی، بە کام لۆژیکی سیاسیی و بە کام یاسا و ڕیسا تۆ دەچیتە جیگەی سەرۆکێکی داگیرکراو کە لە بنەمادا لەسەر ئەوە دامەزراوە کە هەرکەس لەسەر ئەو کورسیە دانیشێت، دەبێت دانیشتنەکەی هەتا هەتایی بێت، مەگەر مەرگ بتوانێت پێی چۆڵبکات.\nجیهاد موحەمەد/ سلێمانی\nPrevious تووڕه‌یی و کێشه‌کانی سه‌باح ره‌نجده‌ر له چیدایه؟! … نوره‌د‌ین که‌مانگه‌ر\nNext پارتی سیاسه‌ته‌كانی یه‌كێتی ئاڕاسته ده‌كات … جه‌زا ئه‌حمه‌د فارس\nئاو دەزانێ من لە کوێم … جەلال عەبدوڵا ساڵح


عێراق..ھەوڵی ھەموارکردنەوەی پرسی دەستوور ده‌درێت\nکۆیە...17 گولە بە سەرتاشخانەیەکەوە نرا\nهاتوچۆی عێراق...سه‌باره‌ت به شۆفێرانی ئۆتۆمبێلی تایبه‌ت راگه‌یه‌نراوه‌ك بڵاو ده‌كاته‌و…\nپارەی گەنمی 2020ـی بەشێک لە جووتیارانی کەرکووک خەرجکرا\n ئه‌مڕۆ ڕێوڕه‌سمی ڕاده‌ستكردنی ده‌سه‌ڵات له ئه‌مریكا به‌ڕێوه ده‌چێت\n10پەرلەمانتاری كوردستان:ئەگەرهەرێم نەوت تەسلیم نەكات قەیرانی زۆرگەورە ڕوولەهەرێم دەكات\nلەمەودوا بەپێی داهاتی لەبەردەست مووچە 30 ڕۆژ جارێک دابەشدەکرێت\nسزای شەش ساڵ زیندانی بەسەر بەرپرسێكی باڵای عێراقدا سەپێندرا\nئاسایشی هەولێر: كه‌سێك به تۆمه‌تى ته‌قه كردن له ماڵى خه‌زوورى ده‌ستگیر كرا\nكه‌نه‌دا هه‌ڕه‌شه‌ى تۆمار كردنى سكاڵا له ئه‌مریكا ده‌كات\nhasan 13/08/2020 - 22:02 بڵاوکراوەتەوە لە وتار\nهاودەنگ عومەر رێشاوی\nلەگەڵ پیرۆزبایی بۆ هەموو خوێندکارانی پۆلی دوازدە، دەمەوێت بڵێم کۆتایی هاتنی پۆلی دوازدە سەرەتای رێگاکەیە نەک کۆتاییەکەی ! و زۆر کەسمان بینی لە پۆلی دوازدە نمرەی زۆر نزمیان هێنا، بەڵام لە پەیمانگا یان زانکۆ خۆیام دۆزییەوەو ئەو هەلەیان قۆستەوە بۆ ئەوەی لەو بەشە ( ئاست نزمە! ) ئەوان ئاستی خۆیان بەرزبکەنەوەو بیکەن بە رێگایەک کە سەرکەوتنی گەورە بەدەست بهێنن و کاتێک کە خوێندکارێک فۆرمی پۆلی دوازدە پردەکاتەوە بۆ ئەوەی لە زانکۆ وەربگیرێت یان لە پەیمانگا، گرنگترین شت ئەوەیە کە سەرەتا پرسیار لە خۆی بکات ئایا من دوای دوو سال یا چوار و پێنج ساڵی خوێندن لەکوێم ؟چی دەکەم؟ کارەکەم چیە ؟ ئایا ئەمەی کە ئێستە حەزم لێیە بیخوێنم دوای چوار ساڵی تریش حەزم لێیە ئەو کارە بکەم کە ئەم بروانامەیەی بۆ بەدەست دێنم؟\nرێم بدەن بە دایکان و باوکان بڵێم ئەو حەزەی خۆتان پێی نەگەشتون هەوڵ مەدەن لە رێگەی منداڵەکانتانەوە بەدەستی بهێنن بە راستەوخۆ یان ناراستەوخۆ و مەچنە ناو ئەو بریاردانەوە، چونکە کەسانێک چوار ساڵ بەشێکیان خوێند لەبەر دایک و باوکیان بەڵام دوای ناچار بوون چوار ساڵی تر بەشێکی تر بخوێنن کە خۆیان حەزیان لێبوو !\nهەڵەیەکی تر ئەوەیە کاتێک خوێندکار بریار دەدات لەوەی لە بەشێک بخوێنیت هەم خۆی هەم دەووروبەرەکەی وای لێ دەکەن پێش هەموو شتێک بیر لە دامەزراندن بکاتەوە، ئایا چ بەشێک دامەزراندنی باشترە؟! کە ئەمەش هەڵەیە چونکە ئەوەی ئێستە بازاری کار و حکومەت پێویستیەیەتی لەوانەیە چوار ساڵی تر وا نەبێت.\nکەواتە یەکەمی پۆلی شەش و یەکەمی زانکۆ مەرجی سەرکەوتنی( ژیانی تۆ ) نیە بەڵکو چی فێربوویت چی ئەتوانی پێشکەش بکەی لە داهاتوودا ئەوە مەرجی سەرکەوتنته.\nكێ دژی بەرژەوەندییەكانی كوردە لەبەغدا؟\nکۆیە.. پیاوکوژێک دوای 15 ساڵ لەئەنجام دانی تاوانێک دەستگیرکرا


منداڵانی هەڵەبجە بەشدار پێشەنگایەکی وێنەیی گەورەی جیهان دەکەن\nڕێکخراوی شارەوانیەکانی جیهان بۆ ئاشتی کە بارەگاکەی لە وڵاتی یابانە 165 وڵاتی جیهان ئەندامیەیتی، سەرۆکایەتی شارەوانی هەڵەبجەی وەک شارێکی خاوەن کارەسات بە ڕەسمی بە ئەندامی ڕێکخراوەکە وەرگرتووە، ساڵانە بانگهێشتی کۆنگرەی ڕێکخراوەکە دەکرێت لە ئێستادا بە ناونیشانی پێشبڕکێکی نێودەوڵەتی منداڵانکە پێشەنگایەتی پۆستەراتی بۆ منداڵانی شارەوانیە بەشداربووەکان ڕاگەیاندووە و بڕیارە منداڵانی هەڵەبجەش بە دوو گروپ و بە پۆستەراتەکانیان بەشداری بکەن و تێکستێکی کورت بە توانای میشکی خۆیان لەسەر ئاشتی بنوسن .\nکوێستان ئەکرەم سەرۆکی شارەوانی هەڵەبجە، لە لێدوانێکدا بە دەنگی ئەمەریکای ڕاگەیاند "شارەوانی هەڵەبجە ئەندامی ڕێکخراوی شارەوانیەکانی جیهانە، لە پێشەنگای پۆستەرات بۆ منداڵان بۆ دوو گروپە لە تەمەنی 6 ساڵ بۆ 10 ساڵ و 11ساڵ بۆ15 ساڵ بە قیاسی (بی فۆڕ) دەتوانن وێنەکان بکێشن و بیگەیەنە بەشی ڕاگەیاندی شارەوانی هەڵەبجە".\nسەرۆکی شارەوانی هەڵەبجە ووتیشی "لە هەردوو گروپی منداڵانە (10) منداڵ لەلایەن تیمێکی پسپۆڕی هونەریەوە دەستنیشان دەکرێن و ووێنەکان دەگەیەنرێنە هێرۆ شیما لە وڵاتانی یابان و ئێمە داوامان کردووە لە ماوەی سێ مانگدا وێنەکانمان بەدەستبگەیەنن".\nڕێکخراوی شارەوانیەکان جیهان بۆ ئاشتیهەشت هەزار و 24 شارەوانی لە جیهاندا ئەندامیەتی،پارێزگای هەڵەبجە کە بە ڕەسمی لەلایەن پەرلەمانی کوردستانەوە بە پایتەختی ئاشتی هەرێمی کوردستانناسێنراوە،لە دوای بە پارێزگابونیەوە بوەتە ئەندامی ڕێکخراوەکە ساڵانە هەردوولا بەشداری ژمارەیەک بۆنەی جیاوازی یەکتری دەکەن ، ماوەی چەند ساڵیکیش لەبەر کەیسی کیمیابارانی هەڵەبجە ، جێگری سەرۆکی ڕێکخراوەکە بەخشرابوو بە سەرۆکی شارەوانی هەڵەبجە.


Pirkham as unwritten poem | Zanco Journal of Humanity Sciences\nPirkham as unwritten poem\nUmed Aziz Mustafa Kurdish Department -College of Basic Education - Salahaddin University-Erbil\nIf we return back to the history of town of koyia, we would see a magnificent history in oll the aspects of life, especially in literature and particularly in poetry which can be considered as an outstanding source not only for koyi also all over Kurdistan, but unfortunately only few of its artists and poets have been introduced to people and history and others have been forgotten and remained unknown.\nUnder the light of this origin literature of koye our dissertation generally is about the biography and works of the remarkable but unknown great poet “pirkham” for that purpose through our researches among the sources we have gotten we will highlight the name of this poet and introduce him and his works to let people interested in literature and other Kurdish people generally know about him .\nWe hope to be able to add “pirkham’s” name and his products to the history of Kurdish literature generally and koya literature especially, as he was a nationalist poet for his nation. The content of our dissertation is of two parts and each part divided into two subparts and each of those subparts contains of various subject.The first part is biography of “ pirkham” which its subdivisions are the history of “pirkham” ‘s life and his works, and the poem as a source of intellectual and struggle four Kurdish nation and his death.The secand part is the quality of “pirkham “‘s poems. It s first subdivisions is the forms and the elements of his poems and the secand is the content of his poem. As well as the conclusion is the result, summary and citation of resources in Arabic and English languages.\n1- عه‌بدوڵڵا، ادریس، 2012، جوانكاری لەشعری كلاسیكی كوردی،چاپی یەكەم، هەولێر .\n2- حوسێن، هیمداد، 2007، دەروازەیەك بۆ رەخنەی ئەدەبی كوردی،چاپی یەكەم، دهۆك.\n3-به‌سیر، كامل حه‌سه‌ن، 1981، زانستی ئاوەڵواتا، بەغداد.\n4-موده‌ریس، مەلاعەبدول كەریم، بەدیع و عەرووزی نامی، به‌غداد.\n5-گه‌ردی، عەزیز، 1972، رەوانبیژی لەئەدەبی كوردیدا، بەرگی یەكەم ، به‌غداد.\n6-گه‌ردی، عەزیز، 2005، رەوانبیژی لەئەدەبی كوردیدا، جوانكاری،بەرگی دووەم، به‌غداد.\n7- گه‌ردی، عەزیز، 2005، رەوانبیژی، چاپی دووه‌م، به‌غداد.\n8-گه‌ردی، عەزیز، 1999 سەروا، چاپی یەكەم، هەولێر.\n9-دزه‌یی،عەلی فه‌تاح، 1987، خرۆشان و ڕامان (دیوان )، هەولێر، چاپی یەكەم .\n10- ره‌سول، شوكریە، 1989، ئەدەبی كوردی و هونەرەكانی ئەدەب، اربیل.\n11- موكری، كامەران، 2006: زانستی عەرووز، گۆڤاری رامان، ژمارە(114).\n12- خه‌زنه‌دار، مارف، 1993: سەرەتاكانی ئەدەبی كوردی، روخساروناوەڕۆك، كاروان، ژمارە (93).\n13- خدر، عەبدوللا، 2000: حەمدی و رەوانبیژی،گۆڤاری رامان، ژمارە (153) .\n14-عبدالكمال، جمال، 1989: رێپۆرتاژی ژماره، مستەفاحەسەن ، رۆژنامەی ئاسۆ كۆیە ، ژمارە (؟).\n15-سالار، عەبدول سەلام، 2000: هونەری رەوانبێژی لەشیعرەكانی(نالی)دا، نامەی ماستەر، به‌شی زمانی كوردی، زانكۆی سلێمانی.\n16- كوڕی شاعیر، بایزمسته‌فا، 2006: سه‌رجه‌م شیعره‌كانی شاعیر، فاكس، به‌ریتانیا-هه‌ولێر.\nكتێبه‌كان به‌زمانی عه‌ره‌بی:\n17-عباس، احسان، 1979: فن الشعر، الطبعەالثالثە، بیروت.\n18-احمد، جبار، 1974: الصورەالفنیەفی التراث النقدی و البلاغی، القاهرە .\n19-جاحظ، 1985: ،البیان والتبین،تحقیق وشرح :عبدالسلام محمدهارون،الطبعەالخامس، جزء الاول،القاهرە.\n20- السكاكی، ابی یعقوب بن ابی بكرمحمدبن علی، 1937: مفاتح العلوم،طبعة اولی،مصر .\n21-مبارك، محمدرضا، 1992: اللغە الشعریە فی الخطاب النقدی العربی،لازم التراپ و المعاصرە،طبعە الاولی،بغداد.\n22- هلال، محمد.غنیمی، 1986: النقدالادبی الحدیث، الطبعەالثالثە، بیروت.\n23- أطیمش، محسن، 1982): دبرالملاك، دارالرشیدللنشر، بغداد.\n24-القیسی، نوری حمودی، 1979: الادیب و الالتزام ، بغداد.\n25-سی دی لویس، 1982: الصورە الشعریە ، ترجمە ، احمد نصیف الجنابی، مالك میری ، سلمان حسن ابراهیم ، بغداد.\n26- لازم، عربیەتوفیق، 1971: حركەالتطویر و التجدید فی الشعر العراقی الحدیث، بغداد .\n27- الفظل، صلاح ،1987 : نضریە البنائیەفی نقدالادبی،الطبعەالثانی، بغداد.\n28-خلوصی، صفا، 1977: فن التقطیع الشعری والقافیە، طبعه‌الخامسه، بغداد.\n30-شمیسا، سیروس، 1368: ،نگاهی تازە بدیع، چاپ دوازدە، تهران.\n31-هادی، روح اللە، 1376 : ارایەهای ادبی قالبهای شعر، بیان وبدیع، تهران .\n32- حمدامین، احمد ، 5-4-2015: برازای شاعیر، چاوپێكەوتن، هه‌ولێر.\n33- كوڕی شاعیر، بایز، 26-3-2015): ، چاوپێكەوتن، هەولێر .\n34-ره‌سول، فه‌رهاد، 5-5-2015:چاوپێكه‌وتن ، قه‌زای دوكان.\n35-عه‌زیز، قاسم، 29-4-2015: چاوپێكەوتن، كۆیە\nMustafa U. Pirkham as unwritten poem. JAHS [Internet]. 8Mar.2017 [cited 28Nov.2020];21(1):318-99. Available from: https://zancojournals.su.edu.krd/index.php/JAHS/article/view/1351


پەیوەندی سۆزداری لەشوێنی کاردا بەم جۆرە بپارێزن\nتێکەڵ بوون و پەیوەندیی سۆزداری لەشوێنی کاردا چەندین لایەنی ئەرێنی و نەرێنی ھەیە، بۆ نمونە کەسێکت ھەیە کەمتمانەی پێ بکەیت، لێرەدا چەند رێنماییەک دەخەینەروو:\n١- یەکسەر پەیوەندیتان ئاشکرا مەکەن: کاتێک وەربگرن بۆ تێگەیشتن لەیەکتری و بڕیاردان و متمانە بوون و دڵنیابونەوە لەیەکتری لەبارەی پەیوەندییەکەوە، دڵنیابەرەوە لەسیاسەتی کۆمپانیاکە و شوێنی کارەکەت لەکاتی مامەڵەکردن لەگەڵ ئەم جۆرە دۆخانە و بونی پەیوەندیی سۆزداریدا.\n٢- ماوەیەک بپارێزە لەنێوانی ژیانی تایبەت و پیشەییتدا: ھەوڵ بدە نەبێتە ھۆی کاریگەری لەسەر ئیشەکەتان و گرفت بۆ کارەکە دروست نەکات، و ھەوڵ مەدەن کەسانی تر لەرێی ھەڵسوکەوتەکانتانەوە پێتان بزانێت.\n٣- بەشێوەیەکی راست بەردەوام بن: ھەوڵ بدەن پەیوەندییە تەلەفۆنیی و تۆڕە کۆمەڵایەتییەکانیش لەکاتی کاردا پەیوەندیدار بێت بەشوێنی کارەکەوە، ئەگەر باسی شتی تایبەت دەکەیت تەلەفۆن و ئامێری شوێنی کار بەکارمەھێنە.\n٤- لەبەردەم ھاورێکانت قسە مەکە:ھەرچەند پەیوەندیتان بەھێز بێت و ئایندەتان ھەبێ بەڵام ھەوڵ مەدە لەبەرچاوی کەسیاندا باس لەم شتە بکەیت تا دواتر نەبیتە جێی وتی وتی.\n٥- باشترە پێکەوە کارنەکەن: ھەوڵ بدەن بەشێوەیەکی پیشەییانە کاربکەن و دووربکەونەوە لەیەکتری لەشوێنی کار و سروشتی کاردا، ئەگەر سیسەتی کارکردن رێگەی بەوە دەدا و ئێوەش دڵنیابوون لەیەکتر دەتوانن بابەتەکە بۆ ھاورێکانیشتان باس بکەن، بەڵام لەھەموو ئەمانە گرنگتر متمانە بەیەکتر بوون و لێبووردەیی و بەووریاییەوە مامەڵەکردنە بۆ ئەوەی کاریگەری نەبێت لەسەر سروشتی کارەکەتان.\n8 مانگ پێشتر - Sep 29 2018 12:50PM


گرووپی رووناک پلەی یەکەمی لە فێستیڤاڵێکی چینی بەدەستهێنا\n2019-03-25 [05:34 AM]\nگرووپی رووناک بە سەرپەرەستی گۆرانیبێژی کورد کەیوان عەلی محەمەدی پلەی یەکەمی فێستیڤاڵی نێودەوڵەتی میوزیکی "رێگای هەوریشم" لە وڵاتی چینی بەدەستهێنا.\nرووناک لە شەشەمین خولی فێستیڤاڵەکە بەشداربوو و لە هۆڵی ئۆپێڕای گەورەی پکین و لە شوێنی سەر ئاوەڵای شاری "شیان" بە مێژووی زیاتر لە سێ هەزار سال و یەکێک لە چوار پێتەختی باستانی و ناوەندی پارێزگای "شا.ئان.شی" کۆنسێرتی پێشکەش کرد و لە لایەن ئەندامانی لێژنەی دادوەرانەوە پلەی یەکەمی پێبەخشرا.\nکەیوان عەلی محەمەدی سەرپەرشتیار و گۆرانیبێژی گرووپی میوزیکی رووناک سەبارەت بە پێشکەش کردنی کۆنسێڕت لە فێستیڤاڵەکە، گوتی: فێستیڤاڵەکە بە بەشداریی 12 گرووپی مۆسیقا لە وڵاتانی جۆراوجۆری جیهان، لەوانە: هێندستان، بەرازیل، ئیسپانیا، ئازەربایجان، تورکیا، سربیا، رووسیا، ئێران و چەندین وڵاتی دیکە پێش کۆتایی هاتنی سەری ساڵی نوێی و جەژنی نەورۆزەوە بەڕێوەچوو و گرووپی میوزیکی رووناک لە لایەن ئەندامانی لێژنەی دادوەرانی 11 کەسییەوە وەکوو باشترین گرووپی فۆلکلۆری ئەم فێستیڤاڵە دەستیشانکرا.\nمانگێک کۆنسێرت لە شاری "شیان"ـی چین\nگوتیشی: فێستیڤاڵەکە بۆ ماوەی سێ رۆژ بەڕێوەچوو، بەڵام تا رادەیەک کۆنسێرتەکانی گرووپی رووناک، گۆرانییەکان و جلووبەرگی کوردیی و نەتەوەکانی دیکە و هەروەها زمان و زاراوە جۆراوجۆرەکانی ئێمەیان پێی خۆش بوو کە نزیکەی مانگێک لە شیان کۆنسێرتمان پێشکەشکرد. شیان شارێکی گەشتیاریی نێودەوڵەتیی گرینگی پیشەسازیی، زانستی و تەکنۆلۆژیا، پەروەردە و کەلتووریی، بازرگانی و ئابووریی وڵاتی چینە و لە لایەن خەڵکییەوە پێشوازییەکی زۆر باش لە بەرنامەکانمان کرا بە شێوەیەک کە هەر ڕۆژ نزیکەی 5 هەزار کەس کۆنسێرتەکانی ئێمەیان لە نزیکەوەی دەبینی و بە بڕوای من، ئەم بەرنامانە یەکێک لە باشترین کۆنسێرتەکانی ئێمە لە وڵاتی چین بوو.\nبینینی 5 هەزار کەس لە هەر کۆنسێرتێکی گرووپی رووناک\nگوتیشی: ئێمە یەکەمین کۆنسێتی خۆمان لە فێستیڤاڵەکەدا لە هۆڵی ئۆپێڕای گەورەی پکین سازکرد کە هەندێک لە بەرپرسانی باڵای چین، باڵیۆزی وڵاتانی جۆراوجۆری جیهان، هەروەها هۆگرانی موزیک تێیدا بەشداربوون، کۆنسێرتەکانی دواییمان لە شوێنی سەر ئاوەڵای شاری شیان بەڕێوەبرد، کە لە هەر کۆنسێرتێکدا نزیکەی 5 هەزار کەس لە نزیکەوە بەرنامەکەی ئێمەیان بینی.\nپێشکەش کردنی کۆنسێرت لە رێوڕەسمی تایبەت بە سەری ساڵی چینییەکان\nئەم گۆرانیبێژە کوردە لە درێژەی قسەکانیدا گوتی: هاوکات لەگەڵ بەڕێوەچوونی فێستیڤاڵی "رێگای هەوریشم"، ساڵی نوێی چینییەکانیش بوو کە رێوڕەسمی تایبەت بە خۆیان هەیە و بە هۆی بەدەستهێنانی پلەی یەکەمی ئەم رووداوە هونەرییە لە لایەن گرووپی میوزیکی رووناک، ئێمەیان بۆ پێشکەش کردنی کۆنسێرت لە رێوڕەسمی تایبەت بە سەری ساڵی چینییەکان هەڵبژارد و لەم بەرنامەیەشدا کۆنسێرتمان پێشکەش کرد و بە هۆی پێشوازیی باشی خەڵکییەوە، بۆ ماوەی 20 رۆژ کۆنسێرتیان بۆ ئێمە دانا.\nئەم ژەنیارە بەئەزموونەی ئامێری دەف لە درێژەی قسەکانیدا گوتی: پێشوازیی هۆگرانی موزیک لە کۆنسێرتەکانی گرووپی رووناک لە چین تا رادەیەک بوو کە بە لەبەرچاوگرتنی ئەوەی ماندوو دەبووین، بەڵام ناچاربووین شەو لە دوای یەک، کۆنسێرت پێشکەش بکەین و ژمارەیەکی زۆر لە چینییەکان بە هۆی ئەو هۆگرییەی بە گرووپی ئێمە بوویان، لە رۆژی کۆتاییدا بۆ ماڵئاوایی هاتن بۆ فڕۆکەخانە و خۆشەویستی خۆیان بۆ ئێمە دەربڕیی و چاوی پڕ لە فرمێسکەوە، ماڵئاواییان لێکردین.\nپێشکەش کردنی کۆنسێرت لە فێستیڤاڵی میوزیکی نەمسا\nعەلی محەمەدی سەبارەت بە پێشکەش کردنی کۆنسێرتی گرووپەکەیان لە وڵاتی نەمسا گوتی: دوای بەرنامەی سەرکەوتوانە لە فێستیڤاڵی رێگای هەوریشم، بۆ بەشداریی لە فێستیڤاڵی میوزیکی ئێرانییەکان لە شاری ڤییەنا لە نەمسا دەستنیشانکراین، لەوێش کۆنسێرتمان پێشکەش کرد کە لە لایەن ئێرانییەکانی دانیشتووی وڵاتی نەمساوە پێشوازییەکی باشی لێکرا.\nئاماژەی بۆ ئەوەشکرد: لەم فێستیڤاڵەدا گۆرانی کوردیی "لە کۆڵانی تەنگەوبەر"، گۆرانی بەلووچی "چەمەنی تارا"، گۆرانی گیلانی "رەعنا"، گۆرانە لوڕییەکان "تەرە دۆر" و "باروو، باروو"، گۆرانی خوراسانی "لەیلا دەر واکۆن"، گۆرانی ئازەری "نارگیلە"، گۆرانی بەندەری "رۆژی هەینی"، گۆرانی بەختیاری "ئەهای گوڵ"، گۆرانی عەرەبی "مەیحانە"، گۆرانی ئینگلیزی "بهێڵە ژیان بەسەر بەرم" و هەروەها گۆرانییەکی تێکەڵاوی کوردیی، عەرەبی و هیندی بە ناوی "کەرەندی".\nمحەمەدی لە کۆتایی ئەم چاوپێکەوتنەدا گوتی: بە بڕوای من 2018 ساڵێکی سەرکەوتوو بوو بۆ گرووپی رووناک بە بەراورد لەگەڵ چەند ساڵی رابردوو و هیوادارم ئەم رووداوە باشە بۆ ئێمە درێژەی هەبێت، لەمساڵیشدا بە گڕووتینێکی زیاترەوە هەنگاو بەرەوپێشەوە هەڵێنین. لێرەشدا ئەو مزگێنییە بە هاووڵاتیانی خۆشەویست دەدەم کە بە کار و بەرهەمەکانیان خۆشحاڵیان بکەین. هەر بە بۆنەی هاتنی ساڵی تازەوە نوێترین کلیپی خۆمان کە لە ڕۆژانی ڕابردوودا وێنەمان گرتووە، بە شانازییەوە پێشکەش بە خەڵکی خۆشەویست دەکەین.\nئەندامانی گرووپی موزیکی "رووناک " لە کۆنسێرتی چین\nگرووپی موزیکی رووناک لە کۆنسێرتی فێستیڤاڵی نێودەوڵەتی میوزیکی "رێگای هەوریشم" بریتی بوون لە: کەیوان عەلی محەمەدی ـ سەرپەرەستی گرووپ، دابەشکردنی موزیک، ژەنیاری دەف و گۆرانیبێژ، کاویان عەلی محەمەدی ـ ژەنیاری کەمانچە، حانییە عەلی محەمەدی ـ ژەنیاری تار، نێدا رەزاییان ـ ژەنیاری نەی ئەنبان، عوود و ئامێرە کوتراوەکان، مریەم مەرزبانی ـ ژەنیاری دەف و نەقارە، موجتەبا شاداب فەر ـ ژەنیاری گیتار باس و مێهرداد مەحموودی ـ ژەنیاری کیبۆرد.


ئەگەر کاریکاتێر بڕبڕەی پشتی رۆژنامەیە لە کوردستاندا؟\nئەنجامدانی ریپۆرتاژی رۆژنامەوانی لانیکەم پێویستی بە باگرەوەندێکی رۆشنبیری ھەیە بۆ رۆژنامەنووسێک کە دەخوازێت کارێکی رۆژنامەوانی ئەنجام بدات ، بۆ نمونە رۆژنامەنووس کە باس لە ھونەری کاریکاتێر دەکات و پرسیارەکانی رووبەرووی کەسانێک دەکاتەوە ، لەبەراییدا مەرجی بنەڕەتی و سەرەکییە ئەو کەسانە شارەزاو بەئەزمون بن لەو بوارەدا، چونکە لەکاتێکا وەڵامدەرە بە ھەڵە زانیارییەک دەبەخشێت گەرەکە کاکی رۆژنامەنووس پرسیارێکی دیکە بورووژێنێت تا وەڵامدەر بەھەڵەکەی خۆیدا بچێتەوە و زانیارییەکە راست بکاتەوە، بەھەرحاڵ ئەگەر وەڵامدەریش وەک رەخنەگر یان شارەزایەک خۆی نماییش کرد، دەبێت زۆر بابەتیانە و بێ لایەنانە و پرۆفیشناڵانە رەخنەبگرێت، وخزم و دۆست و برادەر نەناسێ، بەشان و باڵی برادەرێک یان ھاوشارێکی خۆی ھەڵنەدات و رەخنەش لە خەڵکانی تر بگرێت.\n• رۆژنامەوانی لاو کاکە ھاوتا ئەسوەد لەبابەتێکی بەناونیشانی (کاریکاتێر بڕبڕەی پشتی رۆژنامەیە لەکوردستاندا) کە لەژمارە ١٤٢٠ی رۆژنامەی ھەولێر لە ٣٠/٨/٢٠١٢ بڵاویکردۆتەوە، و تیایدا ناوی کاک (تاریق کارێزی) بە رەخنەگری شێوەکاری بردووە و کارێزیش دەڵێ " لە ساڵانی پێشتردا چەند گۆڤاری کاریکاتێری دەرچوون لەکوردستاندا وەک (مەلامەشھور) و (سیخورمە)". دواتر دەڵێ "کۆمەڵەیەک ھەیە بەناوی کۆمەڵەی کاریکاتێریستانی کوردستان" و دواتر دەڵێ " قوڕسایی ھونەری کاریکاتێر لە دوو شاردایە کەرکوک و دھۆک" و دواتریش کارێزی دەڵێ " لەشاری کەرکوک ٤ کاریکاتێریستی بەتوانامان ھەیە، ئەوانیش محەمەد ساڵەیی، گرفتار کاکەیی، عەلی دەروێش و پەروەر) و لە دھۆکیش چەند کاریکاتێریستێکی باش ھەن، بەڵام لە شاری ھەولێر کاریکاتێریست دروست نەبووە".\n• لەقسەکانی کارێزی زانیمان کەوا دوو گۆڤاری پێشەنگی ھونەری کاریکاتێریمان ھەبووە، ئەویش (مەلامەشھور) و (سیخورمە)، بەڵام کارێزی ئەوە نادرکێنێ کە (مەلامەشھور) لە ھەولێر و (سیخورمە)ش لە سلێمانی دەرچوون لە ساڵی ١٩٩٧، ئەی ئەگەر ئەو شارانە کاریکاتێریستیان نەبووە و تا ئێستاش بۆیان دروست نەبووە، ئەی ئەو گۆڤارانەیان چۆن دەرکردووە بەبێ کاریکاتێریست؟ خۆ کاریکاتێریستیان لە شارەکانی ترەوە ھاوردە نەکردووە؟ راستە لەھەولێر جیاوازیان بە شارەکانی کوردستانەوە نەکردووە، و تاکە کاریکاتێریستی شاری کەرکوک لە (مەلامەشھور) ھاوکار بووە کاک (گرفتار کاکەیی) بووە، ئەویش بۆ چەند ژمارەیەکی کەم ھاوکار بووە، و لەشاری دھۆکیش ھەروەتر تاکە کاریکاتێریست کە ھاوکار بووە کاک (سەردار کیستەیی) بووە، و ئەویش بەردەوام نەبووە!! کەچی چەندین کاریکاتێریستی گەنجی شاری ھەولێر و بە شێوەیەکی بەردەوام و بەبێ ھیچ پاداشتێک یان موچەیەک (گۆڤاری مەلامەشھور)یان بەرێوەبردووە، وەکو (کامەران خۆشناو) و (ھەندرێن خۆشناو) و (لوئەی مەتی) وەکو ستافی سەرەکی و (سەڵاح محمد علی) و دواتریش (عەلی دەروێش) کە تازە ھاتبووە ھەولێر و چەندانی تر وەکو ھاوکار کاریان لەم گۆڤارەدا کردووە. لەسلێمانیش ھەروەتر چەندان ھونەرمەندی ئەم شارە گۆڤاری (سیخورمە)یان دەرکردووە، ئەوانیش وەکو ھونەرمەندان ئاکۆ محمد فتاح لە سەرەتاوە و دواتریش بازیان جلال و مەریوان عومەر و دوای ئەوانیش سائیر بەدری و مشکی زادە و ئاکۆ ئیبراھیم و ... چەندان ھونەرمەندی تر.\n• دواتر کارێزی دەڵێ " کۆمەڵەیەک ھەیە بەناوی کۆمەڵەی کاریکاتێریستانی کوردستان"، بەڵام ناڵێ ئەویش ھەر لە شاری ھەولێر و بە توانا و ماندووبوونی کاریکاتێریستانی شاری ھەولێرەوە دامەزرا، دەنا لە کاکە (عەلی درەوێش) ەوە بترازێ، کەس لە کاریکاتێریستانی شارەکانی تری کوردستان ھاوکار و پاڵپشت و بەشدارنەبوون لەم کۆمەڵەیە، ئەی ئەم کۆمەڵەیە چۆن دامەزرا و چۆن چالاکی ھەبووە و چۆن بەردەوام بووە، تەنانەت چەندان ژمارەشیان لەگۆڤارێکی کاریکاتێریی مانگانە بەناوی (تەنز وێنە)ەوە دەرکردووە، کە لەزۆر رووەوە چاکتر بووە لەگۆڤارەکانی تریشەوە. سەرەڕای ئەو بایکۆت کردنەی کاریکاتێریستانی شارەکانی تری کوردستانەوە!! لەم گۆڤارە (تەنزوێنە) کاک (کامەران خۆشناو) سەرنووسەر (فیعلی) و کاک (ھەندرێن خۆشناو) یش بەڕێوەبەری نووسین بووە، ئەوەی کاریکاتێریستانی شاری ھەولێر لە کاریکاتێریستانی شارەکانی تری کوردستان جیادەکاتەوە، ئەوەیە کە دەستی نووسینی تەنزیشیان ھەیە، و بۆخۆیان کاری نووسینیان لەم گۆڤارەدا کردووە، ئەمەش بەھرەیەکی تری کاریکاتێریستانی ئەم شارە دەسەلمێنێت.\n• دواتر تاریق کارێزی دەڵێ " قورسایی ھونەری کاریکاتێر لەدوو شاردایە کەرکوک و دھۆک" و دواتریش کارێزی دەڵێ " لە شاری کەرکوک ٤ کاریکاتێریستی بەتوانامان ھەیە ئەوانیش محمد ساڵەیی، گرفتار کاکەیی، عەلی دەروێش و پەروەر) و لەدھۆکیش چەند کاریکاتێریستێکی باش ھەن، بەڵام لەشاری ھەولێر کاریکاتێریست دروست نەبووە".\nئێمە دەپرسین ئەوە بۆ تەنھا ناوی کاریکاتێریستانی شاری کەرکوک دەزانێ، کەچی ھی شارەکانی تر یان نازانێ یان حەزناکات ناویان بێنێ!؟ جارێ کاک (محمد ساڵەیی) کە ساڵانی زووی دوای راپەرین ماوەیەکی کورت کاری لە ھونەری کاریکاتێر کرد، بەڵام وا بۆ زیاتر لە بیست ساڵ دەچێ ھیچ کارێکیمان نەدیوە، دوای ئەوەی کە رووی لەھەندران کردووە، لێرەشەوە دەپرسین ئەو بۆ ناوی ئەو دەبات، کە نزیکەی بیست ساڵە ھیچ کارێکی ھونەری دیار نییە، کەچی ئەوانی تریش ھیچ!؟ دەترسین ھەر تەنھا لەبەرئەوە بێت کە خەڵکی شاری کەرکوکە؟ خۆ ھونەریش شارچێتی تێدا نییە!؟ ئەی ئەگەر لەبەرئەمە نەبێت بۆ شاری ھەولێر کاریکاتێریستی تێدا دروست نەبووە، دوای ئاماژە پێکردنی ئەو ھەموو حەقیقەتانە، سەرنجی خوێنەرانی خۆشەویست بۆ ئەوسەرچاوانە رادەکێشم کە زانیاری وردترو قووڵتری تیایە لەمەر ِھونەری کاریکاتێر لەکوردستان بەگشتی و لە ھەولێر بەتایبەتی.\n- دیمانە لەگەڵ ھونەرمەند کامەران خۆشناو - کاروان زمارە ٢٠٤ لە ٢٠٠٦.\n٢- دیمانە لەکەڵ ھونەرمەند ھەندرێن خۆشناو - گۆڤاری کاروان- زمارە ٢٣٠ و ٢٣١ لە ٢٠٠٨.\n٣- دیمانە لەگەڵ ھونەرمەند لوئەی کۆیی - گۆڤاری کاروان - زمارە ٢٣٤ لە ٢٠٠٨.\n٤- میزکرد ێ لەبارەی ھونەری کاریکاتێر لەرۆزنامەکەریی کوردیدا لە گۆڤاری رۆزنامەفانی - زمارە ٨ لە ٢٢/٤/٢٠٠٢ - فەرەیدون سامان.\n٥- توێژینەوە (مێژووی ھونەری کاریکاتێر لە شاری ھەولێر) لە گۆڤاری رۆزنامەنووس - زمارە ١٤ لە ٢٠٠٨ - ھەندرێن خۆشناو.


ریال مەدرید گواستنەوەی گۆڵپارێزکی یەکلایی کردۆتەوە\nبەر لە یاری کلاسیکۆ بارودۆخی گاریس بەیل ڕیال مەدرید نیگەران دەکا…\nلەلایەن کاروان فاخر لە 2017/12/11 ئەوروپا, ئیسپانیا, بازاری گواستنەوە, جیهانی\nبەرپرسانی یانەی ریال مەدریدی ئیسپانیا بە مەبەستی گواستنەوەی کیپا ئاریزابالاگای گۆڵپارێزی یانەی ئاتلەتیکۆ بلباو کۆتاییان بە هەموو شتێک هێناوە و لەگەڵ کردنەوەی دەرگای گواستنەوەی یاریزانان بۆ ریزەکانیان دەگوازنەوە.\nئەمرۆ رۆژنامەی وەرزشی مارکای ئیسپانیا بڵاویکردۆتەوە کە بەرپرسانی شاهانە لە پێناو گواستنەوەی گۆڵپارێزی ئاتلەتیک بلباو، کۆتاییان بە هەموو شتێک هێناوە و ئەم گۆڵپارێزە لەسەرەتای کردنەوەی دەرگای گواستنەوەی زستانەی یاریزانان بە بڕی 20 ملیۆن یۆرۆ پەیوەندی بە مێرنگی دەکات.\nپاڵەوانی وەرزی رابردووی لا لیگا دەیانەوێت زستانی ئەمساڵ چەند یاریزانێک بۆ ریزەکانیان بگوازنەوە، یەکێک لەو یاریزانانەش کیپای گۆڵپارێزی ئاتلەتیک بلباوی ئیسپانیایە.\nیاریزانێکی پێشووی بارسێلۆنا دەچێتە ریال مەدرید یاریزانانی بارسێلۆنا دژی ھاتنی بەرگریکارێکن کۆستا بریاری خۆیداوە بارسێلۆنا یاریزانێکی پاریس سانجێرمان رەتدەکاتەوە کازۆرلا دەگەرێتە ئیسپانیا گواردیۆلا داوای بەرگریکارێکی ریال مەدرید دەکات مونیر ریزەکانی بارسێلۆنا جێدێلێت بەوێنە: باشترین یاریە کۆتاییەکانی مێژوی خولی یانە پاڵەوانەکانی ئەوروپا لە ئیسپانیا دەستەوارەیەکی یوڤێنتوس رەتدەکرێتەوە ئاتلەتیکۆ مەدرید بەرگریکارێکی بۆ ریزەکانی گواستەوە بە فەرمی مانچێستەر یوناتید ئۆفەرێکی پێشکەش بە پۆگبا دەکات پۆگبا سبەی داھاتووی یەکلایی دەکرێتەوە میلان ئەڵمانیەک دەباتە ریزەکانی بەپەلە | بارسێلۆنا نزیکە لە نوێکردنەوەی گرێبەستی ئەستێرەیەکی چێڵسی داھاتووی فابریگاس یەکلایی دەکاتەوە\nبابەتی پێشووبڕوسیا دۆرتمۆند ڕاهێنەرێکی تازە دیاری دەکات\nبابەتی دواتر ڕیاڵ مەدرید یەکەمین گرێبەستی ئەو زستانەی یەکلایی کردەوە